(3) 


| अथ षष्ठं मण्डलम्‌ | 
|| 


(म.6, अनु. ) 


ऋषिः भरद्वाजः बार्हस्पत्यः 


त्वं हयंग्रे प्रथमो मनोतास्या धियो अभ॑वो दस्म॒ होता 

त्वं सीं वृषन्नकृणोद्दष्टरीतु सहो विश्व॑स्मै सह॑से सहध्यै 

अधा होता न्यंसीदो यजीयानिळस्पद इषयन्नीड्यः सन्‌ 

तं त्वा नर॑ः प्रथमं देव॒यन्तों महो राये चितर्यन्तो अनुं ग्मन्‌ 
वृतेव यन्तं ब॒हुभिर्वसव्यैरस्त्वे रयि जागृवांसो अनु ग्मन्‌ 
रुशन्तमग्निं दर्शतं बृहन्तं वपार्व॑न्तं विश्वहां दीदिवांस॑म्‌ 

प॒दं देवस्य नम॑सा व्यन्तः श्रवस्यवः श्रव॑ आपन्नमृक्तम्‌ 
नामानि चिद्‌ दधिरे यज्ञियानि भद्रायां ते रणयन्त संद्ष्टौ 
त्वां व॑र्धन्ति क्षितयः पृथिव्यां त्वां राय॑ उभयांसो जनानाम्‌ 
त्वं त्राता त॑रणे चेत्यो भूः पिता माता सदमिन्मानुषाणाम्‌ 
सपर्येण्यः स प्रियो विक्ष्वरग्निहातां मन्द्रो नि ष॑सादा यजीयान्‌ 
तं त्वां व॒यं दम॒ आ दीदिवांसमुप॑ ज्ञुबाधो नम॑सा सदेम 

तं त्वां वयं सुध्योई नव्य॑मग्ने सुम्नायव॑ ईमहे देव॒यन्त॑ः 

त्वं विशो अनयो दीद्यांनो दिवो अग्रे बृहता रोचनेन॑ 

विशां कवि विश्पतिं शश्व॑तीनां नितोश॑नं वृष॒भं चर्षणीनाम्‌ 
प्रेतीषणिमिषर्यन्तं पाव॒कं राज॑न्तम॒ग्निं य॑ज॒तं र॑यीणाम्‌ 

सो अंग्र ईजे शशमे च मर्तो यस्त आन॑ट्‌ समिधां हव्यदातिम्‌ 
य आहुति परि वेदा नमोभिविश्वेत्स वामा दधते त्वोर्तः 
अस्मा उं ते महिं महे विधेम॒ नमोभिरग्ने समिधोत हव्यैः 
वेदीं सूनो सहसो गीर्भिरुक्थैरा तें भद्रायां सुम॒तौ य॑तेम 

आ यस्ततन्थ रोदसी वि भासा श्रवोभिश्च श्रव॒स्यरस्तर्रत्रः 
बृहद्भिर्वाजैः स्थविरेभिरस्मे रेवद्भिरग्ने वित्रं वि भाहि 
नृवद्वसो सदमिद्धेह्यस्मे भूरिं तोकाय तन॑याय पश्चः 
पूर्वीरिषो बृहतीरारेअंघा अस्मे भद्रा सौश्रवसानि सन्तु 
पुरूण्यंग्ने पुरुधा त्वाया वर्सूनि राजन्व॒सुतां ते अश्याम्‌ 
पुरूणि हि त्वे पुरुवार सन्त्यग्ने वसुं विधते राज॑नि त्वे 


| इति चतुर्थाष्टके चतुर्थोऽध्यायः समाप्तः | 


देवता अग्निः 


| 

|| । ॥ 
| 

॥ 2 ॥ 
| 

|| ३ ॥ 
| 

|| 4 ॥ 
| 

॥ 5 ॥ 
| 

|| 6 | 
| 
॥7॥ 
| 
॥8॥ 
| 
॥9॥ 
| 
॥॥0॥ 
| 

| : | 
| 

| 2 | 
| 

॥ 3 ॥ 


(पञ्चमोऽध्यायः | वर्गाः -30) 
(II) 2 (म.6, अनु.।) 


ऋषिः भरद्वाजः बार्हस्पत्यः छन्दः अनुष्टुप्‌ -0, शक्करी ॥ 


त्वं हि क्षैतवद्यशोऽग्ने मित्रो न पत्यसे ।त्वं विचर्षणे श्रवो बसों पुष्टि न पुष्यसि ॥ । ॥ 
त्वां हि ष्मां चर्षणयो यज्ञेभिंगीभिरीर्ळते । त्वां वाजी यांत्यवृको रंजस्तूविश्वचर्षणिः | 2 | 
स॒जोष॑स्त्वा दिवो नरो य॒ज्ञस्य॑ केतुमिन्धते | यद्ध स्य मानुषो जन॑ः सुम्रायुजुद्दे अध्वरे ॥ 3 | 
ऋधद्यस्ते सुदानवे धिया मर्तः श॒शम॑ते । ऊती ष बृहतो दिवो द्विषो अंहो न त॑रति ॥ 4 | 
समिधा यस्त॒ आहुति निशितिं मर्त्यो नश॑त्‌ । व॒यार्व॑न्तं स पुष्यति क्षयमग्ने श॒तायुंषम्‌ ॥ 5 ॥ 
त्वेषस्ते धूम ऋण्वति दिवि षज्छुक्र आत॑तः। सूरो न हि द्युता त्वं कृपा पांवक रोच॑से ॥ 6 ॥ 
अधा हि विक्ष्वीड्योऽसिं प्रियो नो अतिथिः | रण्वः पुरीव जूर्यः सूनुर्न त्रययाय्यः || 7 ॥ 
क्रत्वा हि द्रोणें अज्यसेऽग्रें बाजी न कृत्व्यः | 


परिज्मेव स्व॒धा गयोऽत्यो न ह्वार्यः शिशुः || 8 ॥ 
त्वं त्या चिदच्युताग्ने प॒शुर्न यव॑से | 
धामां ह यत्‌ तें अजर वर्ना वृश्चन्ति शिक्कसः ॥ 9 ॥ 
वेषि ह्य॑ध्वरीय॒तामग्ने होता दमे विशाम्‌ | 
समृधो विश्पते कृणु जुषस्व॑ हव्यर्मङ्गिरः || ॥0 ॥ 


अच्छा नो मित्रमहो देव देवानग्ने बोचः सुमति रोदस्योः | 
वीहि स्व॒स्ति सुक्षितिं दिवो नृन्द्रिषो अंहांसि दुरिता तरेम ता त॑रेम॒ तवाव॑सा तरेम ॥ 7 ॥ 


(8) 3 (म.6, अनु.।) 
ऋषिः भरद्वाजः बार्हस्पत्यः देवता अग्निः 
अग्ने स क्षेषद्तपा ऋतेजा उरु ज्योतिर्नशते देवयुष्टे | 
यं त्वं मित्रेण वरुणः स॒जोषा देव॒ पासि त्यज॑सा मर्तमंहः || । ॥ 
ईजे य॒ज्ञेभिः शशमे शमीभिक्रृधद्रारायाग्रये ददाश | 
एवा चन तं य॒शसामर्जुष्टिर्नाहो मर्त नशते न प्रप्तिः ॥ 2 ॥ 
सूरो न यस्य॑ दृशतिररेपा भीमा यदेतिं शुच॒तस्त॒ आ धीः | 
हेष॑स्वतः शुरुधो नायमक्तोः कुत्रा चिद्रण्वो व॑सतिर्वनेजाः ॥ 3 ॥ 
तिग्मं चिदेम महि वर्षों अस्य भसदश्वो न य॑मसान आसा | 
विजेहमानः परशुर्न जिह्वां द्रविर्न द्रावयति दारु धक्ष॑त्‌ ॥ 4 | 
स इदस्तेव प्रतिं धादसिष्यञ्छिशीत तेजोऽय॑सो न धाराम्‌ | 
चित्रध्र॑जतिररतिर्यो अक्तोवेर्न द्रुषद्वा रघुपत्म॑जंहाः ॥ 5 ॥ 


स ईं रेभो न प्रतिं वस्त उस्राः शोचिषां रारपीति मित्रम॑हाः | 
नक्तं य ईमरुषो यो दिवा नृनम॑त्यों अरुषो यो दिवा नृन्‌ ॥ 6 ॥ 


दिवो न यस्य॑ विधतो नवीनोद्र्षा रुक्ष ओष॑धीषु नूनोत्‌ | 


घृणा न यो ध्रज॑सा पत्मना यन्ना रोदसी वसुना दं सुपल्लीं ॥ 7 | 
धायोभिर्वा यो युज्येभिरकैविद्युन्न दविद्योत्स्वेभिः शुष्मैः | 
शर्धा वा यो म॒रुतां त॒तक्ष॑ ऋभुर्न त्वेषो रभसानो अंद्यौत्‌ || 8 ॥ 
(8) 4 (म.6, अनु.) 


ऋषिः भरद्वाजः बार्हस्पत्यः 


यथां होतर्मनुंषो देवतांता यज्ञेभिः सूनो सहसो यजासि | 


एवा नो अद्य संमना संमानानुशन्न॑ग़ उश॒तो यक्षि देवान्‌ || । | 
स नों विभावां चक्षणिर्न वस्तोरग्निर्वन्दारु वेद्यश्चनो धात्‌ | 
विश्वायुर्यो अमृतो मर्त्येषुषर्भुद्धृदतिथिर्जातवेदाः ॥ 2 ॥ 
द्यावो न यस्य॑ पनयन्त्यभ्वं भासांसि वस्ते सूर्यो न शुक्रः | 
वि य इनोत्यजरः पावकोऽश्र॑स्य चिच्छिश्नथत्पूर्व्याणि ॥ ३ ॥ 
व॒द्मा हि सूंनो अस्यद्मसद्वा चक्रे अग्निर्जनुषाज्मान्नम्‌ | 
स त्वं न॑ ऊर्जसन ऊर्जं धा राजेव जेरवृके क्षेष्यन्तः ॥ 4 | 
नितिक्ति यो वारणमन्नमत्ति वायुर्न राष्ट्रयत्येत्यक्तून्‌ | 
तुर्याम यस्त॑ आदिशामरातीरत्यो न हुतः पत॑तः परिहुत्‌ ॥ 5 | 
आ सूर्यो न भानुमद्िरकैरग्ने तृतन्थ॒ रोद॑सी वि भासा | 
चित्रो नयत्परि तमांस्यक्तः शोचिषा पत्म॑न्नोशिजो न दीय॑न्‌ ॥ 6 ॥ 
त्वां हि मन्द्रत॑ममर्कशोकैर्ववृमहे महिं नः श्रोष्यग्ने | 
इन्द्रं न त्वा शव॑सा देवतां वायुं पृणन्ति राध॑सा नृत॑माः || 7 ॥ 
नू नों अग्नेऽवृकेभिः स्व॒स्ति वेषि रायः प॒थिभिः पर्ष्यहः | 
ता सूरिभ्यो गृणते रांसि सुम्नं मदेम श॒तहिंमाः सुवीराः ॥ 8 | 
(7) 5 (म.6, अनु.॥) 


ऋषिः भरद्वाजः बार्हस्पत्यः 


हुवे वः सूनुं सहसो युर्वान॒मद्रोघवाचं मतिभिर्यविष्ठम्‌ | 


य इन्व॑ति द्रविणानि प्रचेता विश्वर्वाराणि पुरुवारो अध्रुक्‌ || । ॥ 
त्वे वर्सूनि पुर्वणीक होतर्दोषा वस्तोरेरिरे यज्ञियासः | 
क्षामे विश्वा भुर्वनानि यस्मिन्त्सं सौभ॑गानि दधिरे पाव॒के ॥ 2 ॥ 
त्वं विक्षु प्रदिर्वः सीद आसु क्रत्वा रथीरभवो वार्याणाम्‌ | 
अत॑ इनोषि विधते चिकित्वो व्यानुषग्जातवेदो वसूनि ॥ 3 ॥ 
यो नः सनुत्यो अभिदासंदग्ने यो अन्त॑रो मित्रमहो वनुष्यात्‌ | 
तम॒जरेंभिर्वुर्षभिस्तव॒ स्वैस्तपा तपिष्ठ तपसा तप॑स्वान्‌ ॥ 4 ॥ 


यस्तें य॒ज्ञेन॑ समिधा य उक्थैरर्केभिः सूनो सहसो ददांशत्‌ | 


(7) 


स मर्त्येष्वमृत प्रचेता राया द्युम्नेन श्रव॑सा वि भांति 
स तत्कृंधीषितस्तूय॑मग्ने स्पृधो बाधस्व॒ सह॑सा सह॑स्वान्‌ 
यच्छस्यसे द्युभिरक्तो वचोभिस्तज्जुषस्व जरितुर्घोषि मन्म॑ 
अश्याम तं काम॑मग्ने तवोती अश्याम॑ रयिं र॑यिवः सुवीर॑म्‌ 
अश्याम वाज॑म॒भि वाजयन्तोऽश्याम दयुम्रम॑जराजरं ते 

6 


ऋषिः भरद्वाजः बार्हस्पत्यः 


|| 5 ॥ 
| 
|| 6 | 
| 
|| 7 ॥ 
(म.6, अनु.॥) 
देवता अग्निः 


(7) 


प्र नव्य॑सा सहसः सूनुमच्छा य॒ज्ञेन॑ गातुमव॑ इच्छमानः 
वृश्चद्वनं कृष्णयामं रुश॑न्तं वीती होतारं दिव्यं जिंगाति 
स श्वितानस्त॑न्य॒तू रोचनस्था अजरेंभिर्नानंदद्धि्यर्विष्ठः 
यः पावकः पुरुतमः पुरूणि पृथून्यग्निर॑नुयाति भर्वन्‌ 
वि ते विष्वग्वातजूतासो अग्ने भामांसः शुचे शुच॑यश्चरन्ति 
तुविम्रक्षासो दिव्या नव॑ग्वा वर्ना वनन्ति धृषता रुजन्तः 
ये तें शुक्रासः शुच॑यः शुचिष्मः क्षां वर्प॑न्ति विषितासो अश्वाः 
अर्धं भ्रमस्त॑ उविया वि भांति यातयमानो अधि सानु पृश्ेः 
अर्धं जिह्वा पांपतीति प्र वृष्णो गोषुयुधो नाशनिः सृजाना 
शूर॑स्येव प्रसितिः क्षातिरग्रेदुर्वतु भीमो द॑यते वर्नानि 
आ भानुना पार्थिवानि ज्रयांसि महस्तोदस्य॑ धृष॒ता त॑तन्थ 
स बाधस्वाप भया सहोभिः स्पृधो वनुष्यन्‌ वनुषो नि जूर्व 
स चित्र चित्रं चितयन्तमस्मे चित्रक्षत्र चित्रत॑मं वयोधाम्‌ 
चन्द्रं र॒यिं पुरुवीरं बृहन्तं चन्द्र चन्द्राभिर्गृणते युंवस्व 

7 


ऋषिः भरद्वाजः बार्हस्पत्यः छन्दः त्रिष्टुप्‌ -5 जगती 6-7 


मूर्धानं दिवो अरति पथिव्या वैश्वानरमृत आ जातमग्निम्‌ 
कविं स॒म्राज॒मतिथि जनानामासन्ना पात्रं जनयन्त देवाः 
नाभिं यज्ञानां सर्दनं रयीणां महामाहावमभि सं न॑वन्त 
वैश्वानरं रथ्यमध्वराणां य॒ज्ञस्य॑ केतुं ज॑नयन्त देवाः 
त्वद्विप्रों जायते वाज्यंग्ने त्वद्वीरासो अभिमातिषाहः 
वैश्वानर त्वमस्मासु धेहि वसूनि राजन्त्स्पृहयार्य्याणि 

त्वां विश्वे अमृत जाय॑मानं शिशुं न देवा अभि सं न॑वन्ते 
तव॒ क्रतुंभिरमृतत्वमांय॒न्वैश्वानर यत्पित्रोरदीदेः 

वैश्वानर तव॒ तानिं व्र॒तानि मुहान्य॑ग्रे नकिरा द॑धर्ष 


| 
|| | | 
| 
॥2॥ 
| 
॥3॥ 
| 
॥4॥ 
| 
॥5॥ 
| 
॥6॥ 
| 
॥7॥ 
(म.6, अनु.॥) 


देवता वैश्वानरः अग्निः 


(7) 


यज्जाय॑मानः पित्रोरुपस्थे$विन्दः केतुं वयुनेष्वह्वाम्‌ 

वैश्वानरस्य विमितानि चक्ष॑सा सार्नूनि दिवो अमृत॑स्य केतुनां 

तस्येदु विश्वा भुव॒नाथिं मूर्धनि वयाईव रुरुहुः सप्त विस्रुहः 

वि यो रजांस्यमिमीत सुक्रतुर्वैश्वानरो वि दिवो रोचना कविः 

परि यो विश्वा भुर्वनानि पप्रथेऽदब्धो गोपा अमृत॑स्य रक्षिता 
8 


ऋषिः भरद्वाजः बार्हस्पत्यः छन्दः जगती -6, त्रिष्टुप्‌ 7 


(7) 


पृक्षस्य वृष्णो अरुषस्य नू सहः प्र नु वोचं विदर्था जातवेदसः 
वैश्वानराय॑ म॒तिर्नव्य॑सी शुचिः सोमं पवते चाररुरग्रये' 
स जाय॑मानः परमे व्योमनि व्रतान्यम्रित्रतपा अरक्षत 
व्यशन्तरिक्षममिमीत सुक्रतुंवैश्वानरो महिना नाक॑मस्पृशत्‌ 
व्य॑स्तभ्चाद्‌ रोद॑सी मित्रो अद्धतोऽन्तर्वाव॑दकृणोञ्योतिंषा तम॑ः 
वि चर्मणीव धिषणें अवर्तयद्वैश्वानरो विश्वमधत्त वृष्ण्यम्‌ 
अपामुपस्थे महिषा अगृभ्णत विशो राजानमुप॑ तस्थुर्त्रग्मियम्‌ 
आ दूतो अग्निम॑भरद्विवस्व॑तो वैश्वानरं मातरिश्वा परावर्तः 
युगेयुंगे विदथ्यं गृणञ््योऽग्नें रयि य॒शसं धेहि नव्य॑सीम्‌ 
प॒व्येव॑ राजन्नघशंसमजर नीचा नि वृश्च वनिनं न तेज॑सा 
अस्माक॑मग्ने म॒घव॑त्सु धारयाऽनामि क्षत्रमजरं सुवीर्यम्‌ 
वयं ज॑येम शतिनं सहस्रिणं वैश्वानर वार्ज॑मग्ने तवोतिभिः 
अदब्धेभिस्तव॑ गोपा्भिरिष्टेऽस्माकं पाहि त्रिषधस्थ सूरीन्‌ 
रक्षा च नो ददुषां शर्धो अग्ने वैश्वानर प्र च॑ तारीः स्तवानः 

9 


ऋषिः भरद्वाजः बार्हस्पत्यः 


अह॑श्च कृष्णमहरर्जुनं च॒ वि व॑तेते रज॑सी वेद्याभिः 
वैश्वानरो जाय॑मानो न राजार्वातिरञ्योतिषाग्निस्तमांसि 
नाहं तन्तुं न वि जानाम्योतुं न यं वर्य॑न्ति सम॒रेऽत॑मानाः 
कस्य॑ स्वित्पुत्र इह वक्त्वानि परो व॑दात्यवरेण पित्रा 

स इत्तन्तुं स वि जानात्योतुं स व्त्वान्यृतुथा व॑दाति 

य ई चिकेतदमृतस्य गोपा अवश्चर॑न्परो अन्येन पश्यन्‌ 
अयं होतां प्रथ॒मः पश्यतेममिदं ज्योतिरमृतं मर्त्येषु 

अयं स जज्ञे ध्रुव आ निषत्तोऽमरत्यस्तन्वार वर्धमानः 


|| 5 | 

| 

|| 6 | 

| 

|| 7 ॥ 
(म.6, अनु.]) 
देवता वैश्वानरः अग्निः 

| 

|| 4 ॥ 

| 

| 2 ॥ 

| 

|| ३ ॥ 

| 

|| 4 ॥ 

| 

|| 5 | 

| 

|| 6 | 

| 

|| 7 ॥ 
(म.6, अनु.॥) 


देवता वैश्वानरः अग्निः 


ध्रुवं ज्योतिनिहिंतं दृशये क॑ मनो जविष्ठं पतयत्स्वन्तः | 
विश्वे देवाः समनसः सकेता एकं क्रतुमभि वि य॑न्ति साधु || 5 ॥ 
वि मे कर्णां पतयतो वि चक्षुरवीरदं ज्योतिर्हृदय आहितं यत्‌ | 
वि मे मन॑श्वरति दूरआंधीः कि स्विद्रक्ष्यामि किमु नू म॑निष्ये ॥ 6 ॥ 
विश्वे देवा अंनमस्यन्भियानास्त्वामंग्रे तमसि तस्थिवांसम्‌ | 
वैश्वानरोंऽवतूतये नोऽम॑त्योऽवतूतये नः || 7 ॥ 
(7) I0 (म.6, अनु.।) 


ऋषिः भरद्वाजः बार्हस्पत्यः छन्दः: त्रिष्टुप्‌ ॥-6, द्विपदा विराट्‌ 7 देवता अग्निः 


पुरो वों मन्द्रं दिव्यं सुवृक्तिं प्र॑य॒ति य॒ज्ञे अग्निमध्वरे दधिध्वम्‌ | 


पुर उक्थेभिः स हि नों विभावां स्वध्व॒रा करति जातवेदाः || । ॥ 
तमु द्युमः पुर्वणीक होतरग्रे' अग्निभिर्मनृंष इधानः | 
स्तोमं यम॑स्मै ममतेव शूषं घृतं न शुचिं म॒तर्यः पवन्ते ॥ 2 ॥ 
पीपाय॒ स श्रव॑सा मत्यषु यो अग्नये द॒दाश॒ विप्र॑ उक्थैः | 
चित्राभिस्तमूतिभिश्चित्रशोचिर्त्रजस्य साता गोम॑तो दधाति ॥ 3 | 
आ यः पप्रौ जाय॑मान उवी दूरेशां भासा कृष्णाध्वा | 
अध॑ बहु चित्तम ऊर्म्यायास्तिरः शोचिषां ददृशे पाव॒कः ॥ 4 ॥ 
नू नश्चित्रं पुरुवाजांभिरूती अग्रे र॒यिं म॒घर्वब्द्यश्च धेहि | 
ये राध॑सा श्रव॑सा चात्यन्यान्त्सुवीर्येभिश्चाभि सन्ति जर्नान्‌ ॥ 5 ॥ 
इमं य॒ज्ञं चनो धा अग्न उशन्यं त॑ आसानो जुहुते ह॒विष्मान्‌ | 
भरद्वाजेषु दधिषे सुवृक्तिमवीर्वाज॑स्य॒ गर्ध्य॑स्य सातौ ॥ 6 | 
वि द्वेषांसीनुहि वर्धयेळां मदेम श॒तहिंमाः सुवीराः || 7 | 
(6) II (म.6, अनु.।) 
ऋषिः भरद्वाजः बार्हस्पत्यः देवता अग्निः 
यज॑स्व होतरिषितो यजीयानग्ने बाधों मरुतां न प्रयुक्ति | 
आ नों मित्रावरुणा नासत्या द्यावा होत्रायं पृथिवी व॑वृत्याः || ¡ ॥ 
त्वं होतां म॒न्द्रत॑मो नो अध्रुगन्तर्देवो विदथा मत्यषु | 
पावकया जुह्वाई वह्निरासाग्ने यज॑स्व तन्वं तव॒ स्वाम्‌ || 2 ॥ 
धन्यां चिद्धि त्वे धिषणा वष्टि प्र देवाञ्जन्मं गृण॒ते यज॑ध्यै | 
वेपिष्ठो अङ्गिरसां यद्ध विप्रो मधुच्छन्दो भन॑ति रेभ इष्टौ ॥ 3 ॥ 


अर्दिद्युतत्स्वपांको विभावाग्ने यज॑स्व॒ रोद॑सी उरूची | 
आयुं न यं नम॑सा रातह॑व्या अञ्जन्तिँ सुप्रयसं पञ्च जनाः || 4 ॥ 


वृज्ञे ह यन्नम॑सा बहिरग्रावयामि खरुग्घृतव॑ती सुवृक्तिः | 


अम्यक्षि सद्य सदने पृथिव्या अश्रायि य॒ज्ञाः सूर्य न चक्षुः ॥ 5 ॥ 
दशस्या न॑ः पुर्वणीक होतर्देवेभिरग्ने अग्निभिरिधानः | 
रायः सूंनो सहसो वावसाना अति स्रसेम वृजनं नांह॑ः || 6 | 
(6) I2 (म.6, अनु.।) 
ऋषिः भरद्वाजः बार्हस्पत्यः देवता अग्निः 
मध्ये होतां दुरोणे बर्हिषो राळग्रिस्तोदस्य रोद॑सी यज॑ध्यै | 
अयं स सूनुः सह॑स ऋतावां दूरात्सूर्यो न शोचिर्षा ततान | । ॥ 
आ यस्मिन्त्वे स्वपाके यजत्र यक्षेद्राजन्त्सर्वतातेव नु द्यौः | 
त्रिषधस्थ॑स्ततरुषो न जंहो हव्या म॒घानि मानुंषा यर्जध्यै ॥ 2 ॥ 
तेजिष्ठा यस्यारतिर्वनेराट्‌ तोदो अध्वन्न वृंधसानो अद्यौत्‌ | 
अद्रोघो न द्रविता चेतति त्मन्नमर्त्योऽवर्त्र ओष॑धीषु ॥ ३ ॥ 
सास्माकेभिरेतरी न शूषैरग्निः ष्टवे दम॒ आ जातवेदाः | 
रत्नो वन्वन्‌ क्रत्वा नार्वोस्रः पितेव॑ जारयायि यज्ञैः || 4 ॥ 


अध स्मास्य पनयन्ति भासो वृथा यत्तक्ष॑दनुयातिँ पृथ्वीम्‌ | 
सद्यो यः स्पन्द्रो विषितो धवीयानृणो न तायुरति धन्वा राट्‌ ॥ 5 ॥ 
स त्वं नो अर्वन्निदाया विश्वेभिरग्ने अग्निभिरिधानः | 
वेषिं रायो वि यांसि दुच्छुना मदेम श॒तहिंमाः सुवीराः ॥ 6 | 
(6) I3 (म.6, अनु.।) 


ऋषिः भरद्वाजः बार्हस्पत्यः देवता अग्निः 


त्वद्‌ विश्वां सुभग सौभ॑गान्यग्ने वि य॑न्ति वनिनो न व॒याः | 


श्रुष्टौ रयिर्वाजो वृत्रतूर्यं दिवो वृष्टिरीड्यो रीतिरपाम्‌ || । ॥ 
त्वं भगो न॒ आ हि रल्लमिषे परिज्मेव क्षयसि दस्मवर्चाः | 
अग्ने मित्रो न बृहत ऋतस्याऽसिं क्षत्ता वामस्य॑ देव भूरेः ॥ 2 ॥ 
स सत्प॑तिः शव॑सा हन्ति वृत्रमग्ने विप्रो वि पणेर्भति वाज॑म्‌ | 
यं त्वं प्र॑चेत ऋतजात राया स॒जोषा नप्टापां हिनोषिं || 3 ॥ 
यस्ते सूनो सहसो गी्भिरुकथैर्यजञैर्मतो निशितिं वेद्यानंट्‌ | 
विश्वं स देव प्रति वार॑मग्ने धत्ते धान्यं पत्य॑ते वसव्यैः || 4 ॥ 
ता नृभ्य॒ आ सौश्रवसा सुवीराग्ने सूनो सहसः पुष्यसे धाः | 
कृणोषि यच्छव॑सा भूरिं पश्वो वयो वृकायारये जर्सुरये ॥ 5 ॥ 


व॒द्मा सूंनो सहसो नो विहांया अग्ने तोकं तन॑यं बाजि नों दाः | 
विश्वाभिर्गीभिरभि पूर्तिमश्यां मदेम श॒तहिमाः सुवीराः ॥ 6 | 


(6) (4 (म.6, अनु.) 


ऋषिः भरद्वाजः बार्हस्पत्यः छन्दः अनुष्टुप्‌ -5, शक्करी 6 देवता अग्निः 


अग्ना यो मत्यो दुवो थियं जुजोर्ष धीतिभिः । भसन्नु ष प्र पूर्व्यं इषं वुरीताव॑से || । ॥ 
अग्निरिद्धि प्रचेता अग्निवेधस्त॑म ऋषिः । अग्नि होर्तारमीळते य॒ज्ञेषु मनुंषो विश॑ः ॥ 2 ॥ 
नाना ह्यश॑ग्रेऽव॑से स्पर्धन्ते रायों अर्यः | तूर्वन्तो दस्युमायवो व्र॒तैः सीक्ष॑न्तो अब्रतम्‌ ॥३॥ 
अग्निरप्सामृतीषहं वीरं द॑दाति सत्प॑तिम्‌ | यस्य॒ त्रस॑न्ति शव॑सः संचक्षि शत्र॑वो भिया ॥ 4॥ 
अग्निहि विव्यनां निदो देवो मर्तमुरुष्यतिं । स॒हावा यस्यावृतो रयिर्वाजेष्ववृतः ॥ 5 ॥ 
अच्छा नो मित्रमहो देव देवानग्ने बोचः सुम॒तिं रोदस्योः | 
वीहि स्व॒स्ति सुक्षितिं दिवो नृन्द्रिषो अंहांसि दुरिता तरेम ता त॑रेम॒ तवावसा तरेम ॥ 6 | 
(49) Is (म.6, अनु.) 
ऋषिः भरद्वाजः बाहस्पत्यः -9, आङ्गीरसः वा ।,2; वीतहव्यः वा 3-9 छन्दः जगती -2,4-5,7-9, 


शक्करी 35, अतिशक्करी 6, त्रिष्टुप्‌ 0-4,6,9, अनुष्टुप्‌ ।7, बृहती ॥8 देवता अग्निः 


इममू षु वो अतिथिमुषर्बुधं विश्वासां विशां पतिंमृञ्जसे गिरा | 


वेतीद्दिवो जनुषा कञ्चिदा शुचिज्योक्चिंदत्ति गर्भो यदच्युंतम्‌ || । ॥ 
मित्रं न यं सुधितं भृग॑वो दधुर्वनस्पतावीड्यमूर्ध्वशोचिषम्‌ | 
स त्वं सुप्रीतो वीतह॑व्ये अद्भुत प्रश॑स्तिभिर्महयसे दिवेदिवे ॥ 2 ॥ 


स त्वं दक्षस्यावृको वृधो भूरर्यः परस्यान्तरस्य॒ तरुषः | 
रायः सूंनो सहस्रो मर्त्येष्वा छुदिर्यच्छ वीतहव्याय सप्रथो भरद्वाजाय सप्रथः ॥ 3 ॥ 
द्युतानं वो अतिंथि स्वर्णरमग्निं होर्तारं मनुषः स्वध्वरम्‌ | 


विप्रं न दयुक्षव॑चसं सुवृक्तिभिहव्य॒वाह॑मरति देवमृझसे ॥ 4 ॥ 
पावकया यश्चितयन्त्या कृपा क्षार्मत्रुरुच उषसो न भानुर्ना | 
तूर्वन्न यामन्नेतशस्य॒ नू रण आ यो घृणे न ततृषाणो अजरः ॥ 5 ॥ 


अग्निम॑ग्निं वः समिधां दुवस्यत प्रियंप्रियं बो अतिथि गृणीषणि | 
उप॑ वो गीभिरमृतं विवासत देवो देवेषु वनते हि वार्य देवो देवेषु वनंते हि नो दुर्वः ॥ 6 | 
समिद्धमग्रि समिधां गिरा गृणे शुचिं पाव॒कं पुरो अध्वरे ध्रुवम्‌ | 


विप्रं होर्तारँ पुरुवार॑मद्रुहं कविं सुम्नैरीमहे जातवेदसम्‌ ॥ 7 ॥ 
त्वां दूतम॑ग्ने अमृतं युगेयुंगे हव्य॒वाहं दधिरे पायुमीड्यम्‌ | 
देवासश्च मर्तासश्च जागृवि विभुं विश्पतिं नम॑सा नि षेदिरे ॥ 8 ॥ 
विभूष॑न्नग्न उभयाँ अनुं व्र॒ता दूतो देवानां रज॑सी समीयसे | 
यत्तें धीति सुंमतिमावृणीमहेऽर्धं स्मा नस्त्रिवरूथः शिवो भ॑व ॥ 9 ॥ 
तं सुप्रतीकं सुदृशं स्वश्चमविद्वांसो विदुष्ट॑रं सपेम | 
स यक्षद्‌ विश्वां व॒युनानि विद्वान्प्र हव्यमग्निरमृतेषु वोचत्‌ || :0 ॥ 


तम॑ग्ने पास्युत तं पिंपषि यस्त॒ आनंद्गुवये शूर धीतिम्‌ | 
य॒ज्ञस्य॑ वा निर्शिति वोदितिं वा तमित्पुणक्षि शवसोत राया || ॥] ॥ 


त्वम॑ग्ने वनुष्य॒तो नि पाहि त्वर्मु नः सहसावन्नवद्यात्‌ | 


सं त्वां ध्वस्मन्वदभ्येतु पाथः सं र॒यिः स्पृहयाय्यः सहस्री || :2 ॥ 
अग्निहोतां गृहप॑तिः स राजा विश्वां वेद जनिमा जातवेदाः | 
देवानामुत यो मर्त्यानां यजिष्ठः स प्र य॑जतामृतावां ॥ 3 | 
अग्ने यद॒द्य विशो अध्वरस्य होतः पावकशोचे वेष्ठ हि यज्चां | 
ऋता य॑जासि महिना वि यद्ूर्हव्या वह यविष्ठ या ते अद्य || :4 | 
अभि प्रयांसि सुधितानि हि ख्यो नि त्वां दधीत॒ रोद॑सी यजध्यै | 
अर्वा नो मघव॒न्वाज॑सातावग्ने विश्वानि दुरिता त॑रेम॒ ता त॑रेम॒ तवाव॑सा तरेम ॥ 5 | 
अग्ने विश्वेभिः स्वनीक देवैरूर्णावन्तं प्रथमः सींद योनिम्‌ | 
कुलायिनं घृतव॑न्तं सवित्रे यज्ञं न॑य॒ यज॑मानाय साधु || 6 | 
इममु त्यमंथर्ववदग्नि म॑न्थन्ति वेधस॑ः | यम॑ङ्कूयन्त॒मानंयन्न्मूरं श्याव्याभ्यः ॥ ॥7 ॥ 
जनिंष्वा देववीतये सुर्वतांता स्व॒स्तयें | 

आ देवान्‌ वक्ष्यमृताँ ऋतावृधो य॒ज्ञं देवेषु पिस्पृशः || :8 | 

वयर्मु त्वा गृहपते जनानामग्ने अर्कर्म समिधा बृहन्त॑म्‌ | 
अस्थूरि नो गार्हपत्यानि सन्तु तिग्मेन॑ न॒स्तेज॑सा सं शिंशाधि | 9 | 
(48) I6 (म.6, अनु.2) 
ऋषिः भरद्वाजः बार्हस्पत्यः छन्दः वर्धमाना गायत्री ,6, गायत्री 2-5,7-26,28-45, 
अनुष्टुप्‌ 27,47-48, त्रिष्टुप्‌ 46 देवता अग्निः 

त्वमग्रे यज्ञानां होता विश्वेषां हितः | देवेभिर्मानुषे जने || ¡ ॥ 
स नों मन्द्राभिरध्वरे जिह्वाभिर्यजा महः । आ देवान्वक्षि यक्षि च ॥ 2 ॥ 
वेत्था हि वेंधो अध्व॑नः प॒थश्च॑ देवाञ्जसा । अग्रे यज्ञेषुं सुक्रतो ॥ 3 ॥ 
त्वामीळे अध॑ द्विता भरतो वाजिभिः शुनम्‌ । ईजे यज्ञेषुं यज्ञिय॑म्‌ ॥ 4 ॥ 
त्वमिमा वार्या पुरु दिवोंदासाय सुन्व॒ते । भरद्वाजाय दाशुषे ॥ 5 ॥ 
त्वं दूतो अमर्त्य आ वहा दैव्यं जन॑म्‌ । शुण्वन्‌ विप्र॑स्य सुष्टुतिम्‌ ॥ 6 | 
त्वाम॑ग्ने स्वाध्योरे मर्तासो देववीतये | यज्ञेषु देवमीळते ॥ 7 ॥ 
तव प्र य॑क्षि संदृशमुत क्रतुं सुदान॑वः | विश्वे जुषन्त कामिन॑ः ॥ 8 | 
त्वं होता मनुर्हितो वह्निरासा विदुर्ट॑रः | अग्ने यक्षिं दिवो विशः ॥ 9 | 
अग्न आ याहि वीतये गृणानो हव्यदातये । नि होता सत्सि बहिर्षि || ।0 ॥ 
तं त्वां समिद्धिरङ्गिरो घृतेन॑ वर्धयामसि । बृहच्छोचा यविष्ठ्य || ॥] | 
स न॑ः पृथु श्रवास्य॒मच्छां देव विवाससि । बृहदग्ने सुवीर्यम्‌ || 2 | 
त्वाम॑ग्ने पुष्करादध्यथर्वा निर॑मन्थत | मूर्धा विश्व॑स्य वाघत॑ः ॥ 3 | 


तमु त्वा दध्यड्डृषिः पुत्र इथे अथर्वणः | वृत्रहणं पुरंदरम्‌ || ।4 | 


तमु त्वा पाथ्यो वृषा समीधे दस्युहन्त॑मम्‌ । धनंजयं रणेरणे 


एह्यू षु ब्रवाणि तेऽग्न॑ इत्थेत॑रा गिरः | एभिर्वर्धास इन्दुभिः 
यत्र क्क च ते मनो दक्ष॑ दधस॒ उत्त॑रम्‌ | तत्रा सद॑ः कृणवसे 
नहि ते पूर्तमक्षिपद्धुवन्नेमानां वसो | अथा दुवों वनवसे 
आग्निरगामि भार॑तो वृत्र॒हा पुरुचेत॑नः | दिवोदासस्य सत्प॑तिः 
स हि विश्वाति पार्थिवा र॒यिं दाशन्महित्वना । वन्वन्नवातो अस्तृतः 
स प्रत्नवन्नवींयसाग्रे चुम्नेन संयतां | बृहत्ततन्थ भानुनां 


प्र बः सखायो अग्नये स्तोम॑ य॒ज्ञं च॑ धृष्णुया | अर्च गाय च वेधसे 

स हि यो मानुषा युगा सीदद्धोता क॒विक्र॑तुः । दूतश्व॑ हव्य॒वाह॑नः 

ता राजांना शुचिंव्रतादित्यान्माररुतं ग॒णम्‌ । वसो यक्षीह रोद॑सी 
वस्वीं ते अग्रे संदृष्टिरिषयते मर्त्याय | ऊर्जा नपादमृत॑स्य 
क्रत्वा दा अस्तु श्रेष्ठोऽद्य त्वां वन्वन्त्सुरेक्णाः | मर्तं आनाश सुवृक्तिम्‌ 


ते तें अग्ने त्वोता इषयन्तो विश्वमायुः | तर॑न्तो अर्या अरातीर्वन्वन्तो अर्यो अरातीः 


अग्निस्तिग्मेनं शोचिषा यास॒द्‌ विश्वं न्यशत्रिण॑म्‌ | अग्निनों वनते रयिम्‌ 
सुवीरं र॒यिमा भर जातवेदो विच॑र्षणे | जहि रक्षांसि सुक्रतो 
त्वं न॑ः पाह्यंहसो जात॑वेदो अघाय॒तः | रक्षां णो ब्रह्मणस्कवे 
यो नों अग्ने दुरेव आ मर्तो व॒धाय॒ दार्शति । तस्मान्नः पाह्यंहसः 

त्वं तं देव जिह्वया परिं बाधस्व दुष्कृतम्‌ । मर्तो यो नो जिघांसति 


भुरद्वाजाय सप्रथः शर्म यच्छ सहन्त्य | अग्ने वरेण्यं वसुं 
अग्निर्वृत्राणि जङ्घनदद्रविणस्युर्विपन्यरयां । समिद्धः शुक्र आहुतः 
गर्भे मातुः पितुष्पिता विदिद्युतानो अक्षरें । सीवन्रृतस्य॒ योनिमा 
ब्रह्म॑ प्रजावदा भ॑र॒ जात॑वेदो विच॑र्षणे | अग्ने यद्दीदर्यद्विवि 


उप॑ त्वा रण्वसंदृशं प्रय॑स्वन्तः सहस्कृत । अग्ने ससृज्महे गिर॑ः 
उप॑च्छायामिंव घृणेरग॑न्म शर्म ते व॒यम्‌ । अग्रे हिर॑ण्यसंदृशः 

य उग्रईब शर्यहा तिग्मर्शङ्गो न वंसंगः । अग्ने पुरो रुरोजिथ 

आ यं हस्ते न खादिनं शिशुं जातं न बिशभ्रति। विशामग्निं स्व॑ध्वरम्‌ 

प्र देवं देववीतये भर॑ता वसुवित्तमम्‌ | आ स्वे योनौ नि षींदतु 
आ जातं जातवेदसि प्रियं शिंशीतातिंथिम्‌ । स्योन आ गृहपतिम्‌ 
अग्रे युक्ष्वा हि ये तवाश्वासो देव साधर्वः । अरं वह॑न्ति मन्यवें 
अच्छा नो याह्या वहाभि प्रयांसि वीतये । आ देवान्त्सोमंपीतये 
उद॑ग्ने भारत द्युमदजस्रेण दविद्युतत्‌ | शोचा वि भाह्यजर 
बीती यो देवं मतो दुवस्येदग्निमींळीताध्वरे हविष्मान्‌ 


|| 5 ॥ 
॥ 6 | 
|| ॥7 ॥ 
॥ 8 | 
॥ ॥9 | 
॥ 20 | 
|| 2] ॥ 
॥ 22 ॥ 
॥ 23 ॥ 
|| 24 ॥ 
॥ 25 ॥ 
॥ 26 | 
॥ 27 ॥ 
॥ 28 | 
॥ 29 | 
|| 30 ॥ 
|| 3। || 
|| 32 ॥ 
|| 33 ॥ 
|| 34 | 
|| 35 ॥ 
|| 36 ॥ 
|| 37 ॥ 
|| 38 ॥ 
॥ ३9 | 
॥ 40 | 
॥4 ॥ 
|| 42 ॥ 
|| 43 | 
|| 44 ॥ 
|| 45 ॥ 

| 


होतारं सत्ययजं रोद॑स्योरुत्तानह॑स्तो नमसा विवासेत्‌ ॥ 46 | 
आ तें अग्न ऋचा हविहुदा तष्टं भ॑रामसि । ते ते भवन्तूक्षण ऋषभासों व॒शा उत  ॥47॥ 
अग्निं देवासो अग्रियमिन्धते वृत्रहन्तमम्‌ | येना वसून्याभृता तृळहा रक्षांसि वाजिनां ॥ 48 | 


| इति चतुर्थाष्टके पञ्चमोऽध्यायः समाप्तः | 


(षष्ठोऽध्यायः | वर्गाः ।-25) 
(I5) |7 (म.6, अनु.2) 


ऋषिः भरद्वाजः बार्हस्पत्यः छन्दः त्रिष्टुप्‌ ॥-4, द्विपदा त्रिष्टुप्‌ ॥5 देवता इन्द्रः 


पिबा सोम॑म॒भि यमुग्र तर्द ऊव॑ गव्यं महिं गृणान इन्द्र | 
वि यो धृष्णो वधिषो वज्रहस्त॒ विश्वा वृत्रममित्रिया शवोभिः || । ॥ 
स ई पाहि य ऋजीषी तर॑त्रो यः शिप्र॑वान्वृष॒भो यो म॑तीनाम्‌ | 
यो गोत्रभिद्दज्रभृद्यो हरिष्ठाः स इन्द्र चित्राँ अभि तृन्धि वाजान्‌ ॥2॥ 
एवा पाहि प्रन्रथा मर्न्दतु त्वा श्रुधि ब्रह्म॑ वावृधस्वोत गीभिः | 


आविः सूर्य कृणुहि पीपिहीषो जहि शत्रँरभि गा इन्द्र तृन्धि ॥ 3 ॥ 
ते त्वा मदां बृहदिन्द्र स्वधाव इमे पीता उक्षयन्त द्युमन्तम्‌ | 
महामनूनं तवसं विभूतिं मत्सरासो जर्हृषन्त प्रसाह॑म्‌ ॥ 4 ॥ 
येभिः सूर्यमुषसं मन्दसानोऽवांस॒योऽप॑ दृळहानि दर्द्र॑त्‌ | 
महामद्रिं परि गा इन्दर सन्त॑ नुत्था अच्युंतं सद॑सः परि स्वात्‌ ॥ 5 ॥ 
तव॒ क्रत्वा तव॒ तद्ंसनांभिरामासु पक्कं शच्या नि दींधः | 
औरणणोदुर उस्रियाभ्यो वि दृळहोदूर्वाद्ना अंसृजो अङ्गिरस्वान्‌ ॥ 6 ॥ 
पप्राथ क्षां महि दंसो व्युश्वीमुप॒ द्यामृष्वो बृहदिन्द्र स्तभायः | 
अधारयो रोद॑सी देवपुत्रे प्रल्ने मातरा यही ऋतस्य॑ ॥ 7 ॥ 
अध॑ त्वा विश्वे पुर ईन्द्र देवा एकं तवस॑ दधिरे भराय | 
अदेवो यदभ्यौहिष्ट देवान्त्स्वर्षाता वृणत इन्द्रमत्र || 8 ॥ 
अध द्योश्चित्ते अप सा नु व्राद्रितान॑मद्भधियसा स्वस्य॑ मन्योः | 
अहिं यदिन्द्रो अभ्योह॑सानं नि चि्विश्चायुः श॒यथे ज॒घान॑ ॥ 9 ॥ 
अध त्वष्टा ते म॒ह उग्र वज्रं स॒हस्र॑भृष्टिं ववृतच्छताश्रिम्‌ | 
निकाममरम॑णसं येन नवन्तमहिं सं पिणगृजीषिन्‌ || :0 | 
वर्धान्यं विश्वे मरुत॑ः स॒जोषाः पच॑च्छ्तं म॑हिषाँ इन्द्र तुभ्य॑म्‌ | 
पूषा विष्णुस्त्रीणि सरांसि धावन्वृत्रहणं मदिरमंशुमस्मै || ॥ | 
आ क्षोदो महिं वृतं नदीनां परिष्ठितमसृज ऊर्मिमपाम्‌ | 
तासामनुं प्रवत॑ इन्द्र पन्थां प्रार्दयो नीचीरपस॑ः समुद्रम्‌ ॥ 42 | 
एवा ता विश्वा चकृवांसमिन्द्रं महामुग्रम॑जुर्य सहोदाम्‌ | 
सुवीरं त्वा स्वायुधं सुवञ्रमा ब्रह्म नव्यमव॑से ववृत्यात्‌ ॥ 3 | 


स नो वाजाय श्रवस इषे च॑ राये धेहि द्युमत इन्द्र विप्रान्‌ | 
भरद्वाजे नृवत॑ इन्द्र सूरीन्दिवि च॑ स्मैधि पार्ये न इन्द्र || ॥4 | 


अया वाजं देवहितं सनेम॒ मदेम शतहिंमाः सुवीराः || 5 | 
(I5) |8$ (म.6, अनु.2) 


ऋषिः भरद्वाजः बार्हस्पत्यः देवता इन्द्रः 


तमु ष्टुहि यो अभिभूत्योजा व॒न्वन्नवांतः पुरुहूत इन्द्रः | 


अर्षाळहमुग्रं सहमानमाभिगीभिर्वर्ध वृष॒भं चर्षणीनाम्‌ || ॥ ॥ 
स युध्मः सर्त्वा खजकृत्समद्वा तुविम्रक्षो न॑दनुमाँ ऋजीषी | 
बृहद्रेणुश्चर्वनो मानुषीणामेकः कृष्टौनार्मभवत्सहार्वा ॥ 2 ॥ 


त्वं ह नु त्यद॑दमायो दस्यूरेकः कृष्टीर॑वनोरार्यांय | 
अस्ति स्विन्नु वीर्य! तत्त॑ इन्द्र न स्विदस्ति तद्दतुधा वि वोचः ॥3॥ 
सदिद्धि ते तुविजातस्य मन्ये सहः सहिष्ठ तुर॒तस्तुरस्य॑ | 


उम्रमुग्रस्य॑ तवस॒स्तवीयोऽरेध्रस्य रध्रतुरो बभूव ॥ 4 ॥ 
तन्नः प्रत्नं स॒ख्यम॑स्तु युष्मे इत्था वदद्धिर्वलमङ्गिरोभिः | 
हन्न॑च्युतच्युहदस्मेषर्यन्तमृणोः पुरो वि दुरों अस्य॒ विश्वाः ॥ 5 | 
सहि धीभिर्हव्यो अस्त्युग्र ईशानकृन्महति वृत्रतूर्य | 
स तोकसाता तन॑ये स व॒ज्री वितन्तसाय्यो अभवत्समस्तु ॥ 6 | 
स म॒ज्मना जनिम मानुंषाणाममर्त्येन नाम्नाति प्र संस्र | 
स द्युप्नेन स शवसोत राया स वीर्येण नृत॑मः समोकाः || 7 ॥ 
स यो न मुहे न मिथू जनो भूत्सुमन्तुंनामा चुमुरिं धुनिं च | 
वृणक्पिप्रुं शम्बरं शुष्णमिन्द्रः पुरां च्यौल्लाय॑ शयर्थाय नू चित्‌ ॥8॥ 
उदाव॑ता त्वक्ष॑सा पन्य॑सा च वृत्रहत्याय रर्थ॑मिन्द्र तिष्ठ | 
धिष्व वज्रं हस्त आ दक्षिणत्राभि प्र म॑न्द पुरुदत्र मायाः ॥ 9 | 
अग्निर्न शुष्कं वन॑मिन्द्र हेती रक्षो नि धक्ष्यशनिर्न भीमा | 
गम्भीरय॑ ऋष्वया यो रुरोजाध्वानयहुरिता दम्भर्यज्च || ॥0 | 
आ स॒हस्रं पथिभिरिन्द्र राया तुविद्युम्न तुविवाजेभिरर्वाक्‌ | 
याहि सूनो सहस्रो यस्य॒ नू चिददेव ईशें पुरुहूत योतोः || 74 | 
प्र तुविद्युम्नस्य स्थविरस्य घृष्वेदिवो र॑रप्शे महिमा पृथिव्याः | 
नास्य॒ शत्रुर्न प्रतिमानमस्ति न प्रतिष्ठिः पुरुमायस्य सह्योः ॥ 2 | 
प्र तत्ते अद्या करणं कृतं भूत्कुत्सं यदायुम॑तिथिग्वम॑स्मै | 
पुरू सहस्रा नि शिंशा अभि क्षामुत्तूर्वयाणं धृषता निनेथ || ॥3॥ 


अनु त्वाहिंघ्रे अध॑ देव देवा मदन्विश्वे कवितमं कवीनाम्‌ | 
करो यत्र वरिंबो बाधिताय॑ दिवे जनाय तन्वे गृणानः || 4 | 


अनु द्यावांपृथिवी तत्त॒ ओजोऽमर्त्या जिहत इन्द्र देवाः | 
कृष्वा कृल्लो अकृतं यत्ते अस्त्युक्थं नवीयो जनयस्व यज्ञैः ॥ :5 | 
(]3) I9 (म.6, अनु.2) 

म॒हाँ इन्द्रो नृवदा चर्षणिप्रा उत द्विबहा अमिनः सहोभिः | 


अस्मद्र्यग्वावृधे वीयांयोरुः पृथुः सुकृतः कर्तृभिर्भूत्‌ || । ॥ 
इन्द्रमेव धिषर्णा सातयें धाद्बृहन्तमृष्वम॒जरं युर्वानम्‌ | 
अषांळहेन शव॑सा शूशुवांसं सद्यश्चिद्यो वावृधे असामि ॥ 2 ॥ 
पृथू करस्ना बहुला गभ॑स्तौ अस्मद्र्यक्सं मिमीहि श्रवांसि | 
यृथेव॑ पश्वः प॑शुपा दमूना अस्मां इन्द्राभ्या ववृत्स्वाजौ ॥ 3 | 
तं व॒ इन्द्रें चतिनमस्य शाकैरिह नूनं वाजयन्तो' हुवेम | 
यथां चित्पूर्वं जरितारं आसुरनेद्या अनवद्या अरिष्टाः || 4 ॥ 
धृतव्रतो धन॒दाः सोम॑वृद्धः स हि वामस्य॒ वसुनः पुरुक्षुः | 
सं ज॑ग्मिरे पथ्याई रायों अस्मिन्त्समुद्रे न सिन्ध॑वो यादमानाः ॥ 5 | 
शविष्ठं न॒ आ भ॑र शूर शव॒ ओर्जिष्ठमोजों अभिभूत उग्रम्‌ | 
विश्वां दयुम्ना वृष्ण्या मानुषाणामस्मभ्यं दा हरिवो माद॒यध्यै ॥ 6 ॥ 
यस्ते मदः पृतनाषाळमृंध्र इन्द्र तं न आ भ॑र शूशुवांस॑म्‌ | 
येन तोकस्य तन॑यस्य सातौ मंसीमहि जिगीवांसस्त्वोर्ताः || 7 ॥ 
आ नों भर वृषणं शुष्ममिन्द्र धन॒स्पृतं शूशुवासं सुदक्ष॑म्‌ | 
येन वंसांम॒ पृत॑नासु शत्रुन्तवोतिभिरुत जामीरजांमीन्‌ ॥ 8 | 
आ ते शुष्मों वृषभ एंतु पश्चादोत्तरादधरादा पुरस्तात्‌ | 
आ विश्वतो अभि समेत्वर्वाडिन्द्र द्युम्नं स्व॑रवद्धेह्यस्मे ॥ 9 | 
नृवत्त॑ इन्द्र नृत॑माभिरूती व॑सीमहि वामं श्रोम॑तेभिः | 
ईक्षे हि वस्व॑ उभय॑स्य राजन्धा रल॑ महिं स्थूरं बृहन्त॑म्‌ || 0 | 
मरुत्व॑न्तं वृषभं वांवृधानमकंवारिं दिव्यं शासमिन्द्रम्‌ | 
विश्वासाहमवसे नूत॑नायोग्रं सहोदामिह तं हुवेम || ।: ॥ 
जनं वञ्चिन्महिं चिन्मन्यमानमेभ्यो नृभ्यों रन्धया येष्वस्मि | 
अधा हि त्वां पृथिव्यां शूर॑सातौ हवामहे तन॑ये गोष्वप्सु || :2 ॥ 


व॒यं त॑ एभिः पुरुहूत स॒ख्यैः शत्रोःशत्रोरुत्तर इत्स्यांम | 
घ्नन्तो वृत्राण्युभर्यानि शूर राया म॑देम बृहता त्वोर्ताः ॥ 3 | 


([3) 20 (म.6, अनु.2) 


ऋषिः भरद्वाजः बार्हस्पत्यः छन्दः त्रिष्टुप्‌ ॥-6,8-3, विराट्‌ 7 देवता इन्द्रः 


द्यौर्न य इन्द्राभि भूमार्यस्तस्थौ रयिः शव॑सा पृत्सु जनान्‌ | 


तं न॑ः सहस्रंभरमुर्वरासां दद्धि सूनो सहसो वृत्रतुरम्‌ || । | 
दिवो न तुभ्यमन्विन्द्र सत्रासुर्य देवेभिर्धायि विश्वम्‌ | 
अहिं यद्वृत्रमपो व॑ब्रिवांसं हञ्गजीषिन्विष्णुंना सचानः ॥ 2 ॥ 
तूर्वन्नोजीयान्तवसस्तवीयान्कृतब्रह्मोन्द्रों वृद्धमहाः | 
राजाभवन्मधुनः सोम्यस्य विश्वासां यत्पुरां दर्लुमाव॑त्‌ ॥ 3 ॥ 
शतेरंपद्रन्पणय॑ इन्द्रात्र दशोणये कवये$र्कसांतौ | 
व॒धैः शुष्णस्याशुषस्य मायाः पित्वो नारिरेचीत्कि चन प्र ॥4॥ 
महो द्रुहो अप॑ विश्वायुं धायि वज्रस्य॒ यत्पत॑ने पादि शुष्ण॑ः | 
उरु ष स॒रथं सार॑थये करिन्द्रः कुत्साय सूर्यस्य सातौ || 5 ॥ 
प्र श्येनो न म॑दिरमंशुम॑स्मै शिरो दासस्य॒ नमुचेर्मथायन्‌ | 
प्रावन्नमीं साप्यं ससन्तं पृणग्राया समिषा सं स्वस्ति ॥ 6 | 
वि पिप्रोरहिमायस्य हृव्व्हाः पुरों वञ्चिञ्छव॑सा न द॑र्दः | 
सुदांमन्तद्रेक्णो अप्रमृष्यमृजिश्वने दात्रं दाशुषे दाः ॥7॥ 
स वेतसुं दशमायं दशोणिं तूतुजिमिन्द्रः स्वभिष्टिसुम्नः | 
आ तुग्रं शश्वदिभं द्योतनाय मातुर्न सौमुर्पं सृजा इयध्यै || 8 ॥ 
स ई स्पृधो बनते अप्रतीतो बिश्रद्रज्रं वृत्रहणं गभ॑स्तौ | 
तिष्ठद्धरी अध्यस्तेव गर्ते वचोयुजा वहत इन््र॑मृष्वम्‌ ॥ 9 | 
स॒नेम॒ तेऽव॑सा नव्य॑ इन्द्र प्र पूरवः स्तवन्त एना य॒ज्ञैः | 
सप्त यत्पुरः शर्म शार॑दीर्दर्द्धन्दासीः पुरुकुत्साय शिक्ष॑न्‌ || :0 ॥ 
त्वं वृध इन्द्र पूर्व्यो भूर्वरिव॒स्यत्रुशने काव्याय | 
परा नव॑वास्त्वमनुदेय॑ महे पित्रे द॑दाथ॒ स्व॑ नपातम्‌ || ॥ ॥ 
त्वं धुनिरिन्द्र धुनिमतीक्ररणोरपः सीरा न स्रवन्तीः | 
प्र यत्स॑मुद्रमतिं शूर पषि पारयां तुर्वशं यदुं स्वस्ति || :2 | 
तव॑ ह त्यदिन्द्र विश्व॑माजौ सस्तो धुनीचुमुंरी या ह सिष्व॑प्‌ | 
दीदयदित्तुभ्यं सोमेभिः सुन्वन्दभीतिरिध्मभूतिः पक्‍थ्यशकेः || 3 | 
((2) 2] (म.6, अनु.2) 


ऋषिः भरद्वाजः बार्हस्पत्यः छन्दः त्रिष्टुप्‌ देवता इन्द्रः -8,40,2, विश्वे देवाः 9,4 


इमा उं त्वा पुरुतम॑स्य कारोर्हव्यं वीर हव्या हवन्ते | 
धियों रथेष्ठामजरं नवीयो रयिविभूतिरीयते वच॒स्या || । ॥ 


तर्मु स्तुष॒ इन्द्रं यो विदांनो गिर्वाहसं गीभिर्यज्ञवृद्धम्‌ | 


यस्य दिवमति म॒ह्ना पृथिव्याः पुरुमायस्य॑ रिरिचे महित्वम्‌ ॥ 2 ॥ 
स इत्तमोंऽवयुनं त॑तन्वत्सूर्येण व॒युन॑वञ्चकार | 
कदा ते मर्ता अमृत॑स्य॒ धामेयक्षन्तो न मिनन्ति स्वधावः ॥ 3 ॥ 
यस्ता चकार स कुहं स्विदिन्द्रः कमा जनं चरति कासु विक्षु | 
कस्ते य॒ज्ञो मन॑से शं वर्राय को अर्क इन्द्र कत॒मः स होतां ॥ 4 ॥ 
इदा हि ते वेविषतः पुराजाः प्रासं आसुः पुरुकृत्सखायः | 
ये म॑ध्य॒मास॑ उत नूतनास उताव॒मस्य॑ पुरुहूत बोधि ॥ 5 ॥ 
तं पृच्छन्तोऽवरासः पराणि प्रत्ना त॑ इन्द्र श्रुत्यानु येमुः | 
अर्चामसि वीर ब्रह्मवाहो यादेव विद्य तात्वां म॒हान्त॑म्‌ | 6 ॥ 
अभि त्वा पाजो रक्षसो वि त॑स्थे महिं जज्ञानमभि तत्सु तिष्ठ | 
त॑ प्रलेन युज्येन सख्या वज्रेण धृष्णो अप ता नुंदस्व || 7 ॥ 
स तु श्रुधीन्द्र नूत॑नस्य ब्रह्मण्य॒तो वीर कारुधायः | 
त्वं ह्याईपिः प्रदिवि पितृणां शश्वद्रभूथ सुहव एष्टौ ॥ 8 ॥ 
प्रोतये वरुणं मित्रमिन्द्रं मरुतः कृष्वावसे नो अद्य | 
प्र पूषणं विष्णुमग्रि पुर॑धि सवितारमोष॑धीः पर्वतांश्च ॥ 9 | 
इम उ त्वा पुरुशाक प्रयज्यो जरितारो' अभ्य॑र्चन्त्यकैः | 
श्रुधी हव॒मा हुंब॒तो हुंबानो न त्वावाँ अन्यो अमृत त्वद॑स्ति ॥ :0 | 
नू म॒ आ वाचमुप॑ याहि विद्वान्विश्वेभिः सूनो सहसो यज॑त्रैः | 
ये अंग्रिजिहा ऋतसाप॑ आसुर्ये मनुं चक्रुरुपरं दसांय || ।: | 
स नों बोधि पुरएता सुगेषूत दुर्गेषु पथिकृद्विदानः | 
ये अश्र॑मास उरवो वहिषटास्तभि्न इन्द्राभि व॑क्षि वाज॑म्‌ || 2 ॥ 
(I]) 22 (म.6, अनु.2) 

य एक इद्धव्यश्चर्षणीनामिन्द्रं तं गीर्भिरभ्यर्च आभिः | 


यः पत्य॑ते वृष॒भो वृष्ण्यावान्त्सत्यः सत्वां पुरुमायः सहस्वान्‌ ॥ ।॥ 
तर्मु नः पूर्वं पितरो नव॑ग्वाः सप्त विप्रासो अभि वाजर्यन्तः | 
नक्षद्दाभं ततुरिं पर्वतेष्ठामद्रोंघवाचं म॒तिभिः शर्विष्ठम्‌ ॥ 2 ॥ 
तमींमह इन्द्रमस्य रायः पुरुवीर॑स्य नृवत॑ः पुरुक्षोः | 
यो अस्कृधोयुरजरः स्वर्वान्तमा भ॑र हरिवो मादयध्यें ॥ ३ ॥ 


तन्नो वि वोचो यदि ते पुरा चिज्जरितार आनशुः सुम्नमिन्द्र | 


कस्ते भागः कि वयो दुध्र खिद्दः पुरुहूत पुरूवसो5ससुर्रः || 4 ॥ 
तं पृच्छन्ती वज्र॑हस्तं रथेष्ठामिन्द्रं वेपी वक्करी यस्य॒ नू गीः | 


तुविग्राभं तुविकूर्मि र॑भोदां गातुमिषे नक्षते तुम्रमच्छ ॥ 5 | 
अया ह त्यं मायरयां वावृधानं म॑नोजुवां स्वतवः पर्वतेन | 
अच्युंता चिद्वीळिता स्वोजो रुजो टुळहा धृष॒ता विरण्शिन्‌ ॥ 6 ॥ 
तं वों धिया नव्य॑स्या शविष्टं प्रब्नं प्रत्नवरत्परितंसयध्यें | 
स नों वक्षदनिमानः सुवहोन्द्रो विश्वान्यतिं दुर्गहाणि ॥ 7 ॥ 
आ जनाय द्रु्ृणे पार्थिवानि दिव्यानिं दीपयोऽन्तरिक्षा | 
तपा वृषन्विश्वतः शोचिषा तान्त्रह्मद्विषं शोचय॒ क्षामपश्च || 8 ॥ 
भुवो जन॑स्य दिव्यस्य॒ राजा पार्थिवस्य जगतस्त्वेषसंदृक्‌ | 
धिष्व वज्रं दक्षिण इन्द्र हस्ते विश्वां अजुर्य दयसे वि मायाः ॥ 9 | 
आ संयर्तमिन्द्र णः स्वस्ति शत्रुतूर्याय बृहतीममृध्राम्‌ | 
यया दासान्यार्याणि वृत्रा करो वज्रिन्त्सुतुका नाहुषाणि || :0 | 
स नों नियुद्धिः पुरुहूत वेधो विश्ववाराभिरा गहि प्रयज्यो | 
न या अदेवो वर॑ते न देव आभिर्याहि तूयमा मंब्र्यद्रिक्‌ || ॥] ॥ 
(0) 23 (म.6, अनु.2) 

सुत इत्त्वं निमि£ल इन्द्र सोमे स्तोमे ब्रह्म॑णि शस्यमान उक्थे | 


यद्वा युक्ताभ्यां मघवन्हरिभ्यां बिभ्रद्वज्रं बाह्वोरिन्द्र यासि || : | 
यद्वां दिवि पार्ये सुष्विमिन्द्र वृत्रहत्येऽवसि शूर॑सातौ | 
यद्वा दक्ष॑स्य बिभ्युषो अबिंभ्य॒दर॑न्धयः शर्धत इन्द्र दस्यून्‌ ॥ 2 ॥ 
पाता सुतमिन्द्रो अस्तु सोमं प्रणेनीरुग्रो ज॑रितार॑मूती | 
कर्ता वीराय सुष्व॑य उ लोकं दाता वसु स्तुवते कीरये चित्‌ ॥3॥ 
गन्तेयान्ति सवना हरिभ्यां बभ्रिर्वज्रं पपिः सोमं द॒दिर्गाः | 
कर्ता वीरं न्यं सर्व॑वीरं श्रोता हवं गृण॒तः स्तोम॑वाहाः || 4 ॥ 
अस्मैं व॒यं यद्वावान तद्विविष्म॒ इन्द्राय यो न॑ः प्रदिवो अप॒स्कः | 
सुते सोमें स्तुमसि शंसंदुक्थेन्द्राय ब्रह्म वर्धनं यथास॑त्‌ ॥ 5 ॥ 
ब्रह्माणि हि च॑कृषे वर्धनानि ताव॑त्त इन्द्र मतिभिंविविष्मः | 
सुते सोमे सुतपाः शंत॑मानि रान्द्र्या क्रियास्म वक्ष॑णानि यज्ञः ॥ 6 | 
स नों बोधि पुरोळाशं रराणः पिबा तु सोमं गोक्रूजीकमिन्द्र | 
एदं ब॒हिर्यज॑मानस्य सीदोरुं कृंधि त्वाय॒त उं लोकम्‌ ॥ 7 ॥ 


स मन्दस्वा ह्यनु जोषमुग्र प्र त्वां य॒ज्ञास॑ इमे अश्रुवन्तु | 


प्रेमे हवासः पुरुहूतमस्मे आ त्वेयं धीरव॑स इन्द्र यम्याः ॥ 8 | 
तं वः सखायः सं यथां सुतेषु सोमेभिरीं पृणता भोजमिन्द्रम्‌ | 


कुवित्तस्मा अस॑ति नो भराय न सुष्विमिन्द्रोऽव॑से मृधाति ॥ 9 | 
एवेदिन्द्रः सुते अंस्तावि सोमे भरद्वाजेषु क्षयदिन्मघोनः | 
असद्यर्था जरित्र उत सूरिरिन्द्रो रायो विश्ववांरस्य दाता ॥ 0 | 
(]0) 24 (म.6, अनु.3) 

वृषा मद इन्द्रे लोकं उक्था सचा सोमेषु सुतपा ऋजीषी | 


अर्चत्र्यो म॒घवा नृभ्य॑ उकथैद्युक्षो राजा गिरामक्षितोतिः || । ॥ 
ततुरिवीरो नयों विचेताः श्रोता हव॑ गृण॒त उर्व्यूतिः | 
वसुः शंसो न॒रां कारुधांया वाजी स्तुतो विदथे दाति वाज॑म्‌ ॥ 2 | 
अक्षो न चक्रयोः शूर बृहन्प्र तें मह्ना रिरिचे रोदस्योः | 
वृक्षस्य नु तें पुरुहूत व॒या व्यूर्तयो रुरुहुरिन्द्र पूवीः ॥ ३ | 
शचीवतस्ते पुरुशाक शाक गर्वामिव सुतर्यः संचर॑णीः | 
वत्सानां न त॒न्तय॑स्त इन्द्र दार्म॑न्वन्तो अदामानः सुदामन्‌ || 4 ॥ 
अन्यदद्य कर्वरमन्यदु श्वोऽसं्च सन्मुहुराचक्रिरिन्द्रः | 
मित्रो नो अत्र वरुणश्च पुषार्यो वश॑स्य पर्येतास्ति ॥ 5 ॥ 
वि त्वदापो न पर्वतस्य पृष्ठादुक्थेभिरिन्द्रानयन्त यज्ञैः | 
तं त्वाभिः सुष्ट्तिभिर्वाजयन्त आजि न ज॑ग्मुगिर्वाहो अश्वाः ॥ 6 ॥ 
न यं जर॑न्ति शुरदो न मासा न द्याव इन्द्र॑मवकर्शय॑न्ति | 
वृद्धस्य॑ चिद्वर्धतामस्य तनूः स्तोमेभिंरुक्थैश्चं शस्यमाना ॥ 7 | 
न बीळवे नम॑ते न स्थिराय॒ न शर्धते दस्युजूताय स्त॒वान्‌ | 
अज्जा इन्द्र॑स्य गिरयंश्चिद्ष्वा ग॑म्भीरे चिद्भवति गाधम॑स्मै ॥ 8 ॥ 
गम्भीरेण॑ न उरुणामत्रिन्प्रेषो य॑न्धि सुतपावन्वार्जान्‌ | 
स्था ऊ षु ऊर्ध्व ऊती अरिंषण्यन्नक्तोर्व्यष्टौ परितक्म्यायाम्‌ ॥ 9 ॥ 
सच॑स्व नायमव॑से अभीक इतो वा तमिन्द्र पाहि रिषः | 
अमा चैंनमर॑ण्ये पाहि रिषो मदेम शतहिमाः सुवीराः ॥ 0 | 
(9) 25 (म.6, अनु.3) 

या त॑ ऊतिर॑ब॒मा या प॑र॒मा या मध्यमेन्द्र शुष्मिन्नस्ति | 
ताभिरू षु वृत्रहत्येऽवीर्न एभिश्च वाजे महान्न॑ उग्र || । ॥ 


आभिः स्पृर्थों मिथतीररिषण्यन्नमित्र॑स्थ व्यथया मन्युमिन्द्र | 


अभिविश्वा अभियुजो विषूचीरार्याय विशोऽव॑ तारीर्दासीः ॥ 2 ॥ 
इन्द्र जामय॑ उत येऽजामयोऽर्वाचीनासों बनुषों युयुज्रे | 
त्वमेंषां विथुरा शवाँसि जहि वृष्ण्यानि कृणुही परांचः || 3 ॥ 
शूरों वा शूरं वनते शरीरैस्तनूरुचा तर्रुषि यत्कृण्वैतें | 
तोके वा गोषु तन॑ये यद॒प्सु वि क्रन्दसी उर्वरासु ब्रवैते ॥ 4 | 
नहि त्वा शूरो न तुरो न धृष्णुर्न त्वां योधो मन्य॑मानो युयोध॑ | 
इन्द्र नर्किष्ठा प्रत्यस्त्येषां विश्वा जातान्यभ्यसि तानि ॥ 5 | 
स पत्यत उभयोर्नृम्णमयोर्यदी वेधस॑ः समिथे हव॑न्ते | 
वृत्रे वां महो नृवति क्षयें वा व्यच॑स्वन्ता यदि वितन्तसैते ॥ 6 | 
अध॑ स्मा ते चर्षणयो यदेजानिन्द्र त्रातोत भ॑वा वरूता | 
अस्माकासो ये नृत॑मासो अर्य इन्द्र सूरयों दधिरे पुरो नः || 7 ॥ 
अनु ते दायि मह इन्द्रियाय॑ सूत्रा ते विश्वमनु वृत्रहत्ये | 
अनु क्षत्रमनु सहों यजत्रेन्द्र देवेभिरनु ते नृषह्ये ॥ 8 | 
एवा नः स्पृधः सम॑जा स॒मत्स्विन्द्र॑ रारन्धि मिंथृतीरदेवीः | 
विद्याम वस्तोरव॑सा गृणन्तों भरद्वाजा उत त॑ इन्द्र नूनम्‌ ॥ 9 ॥ 
(8) 26 (म.6, अनु.3) 

श्रुधी न॑ इन्द्र हृयांमसि त्वा महो वाज॑स्य सातौ वावृषाणाः | 


सं यद्विशोऽय॑न्त॒ शूर॑साता उग्रं नोऽवः पार्ये अहन्दाः || । ॥ 
त्वां वाजी ह॑वते वाजिनेयो महो वार्जस्य॒ गर्ध्यस्य सातौ | 
त्वां वृत्रेष्विन्द्र सत्प॑तिं तरुत्रं त्वां चष्टे मुष्टिहा गोषु युध्य॑न्‌ ॥ 2 | 
त्वं कवि चोंदयोऽर्कसांतौ त्वं कुत्सांय॒ शुष्णं दाशुषे वर्क | 
त्वं शिरो अमर्मणः पराहन्नतिथिग्वाय शंस्यं करिष्यन्‌ || 3 ॥ 
त्वं रथं प्र भ॑रो योधमृष्वमावो युर्ध्य॑न्तं वृषभं दशद्युम्‌ | 
त्वं तुग्रं वेतसवे सचाहन्त्वं तुजि गृणन्तमिन्द्र तूतोः ॥ 4 ॥ 
त्वं तदुक्थमिन्द्र ब्हणा कः प्र यच्छता सहस्रां शूर दर्षि | 
अव॑ गिरेर्दासं शम्बरं हन्प्रावो दिवोदासं चित्राभिरूती ॥ 5 ॥ 
त्वं श्रद्धाभिर्मन्दसानः सोमैर्दभीतये चुर्मुरिमिन्द्र सिष्वप्‌ | 
त्वं रजि पिठीनसे दशस्यन्षष्टिं स॒हस्रा शच्या सचाहन्‌ || 6 ॥ 


अहं चन तत्सूरिभिंरानश्यां तव॒ ज्याय॑ इन्द्र सुम्नमोजः | 
त्वया यत्स्तवन्ते सधवीर वीरास्त्रिवरूथेन नहुषा शविष्ठ ॥ 7 ॥ 


व॒यं तें अस्यामिन्द्र द्युम्नहूतौ सखायः स्याम महिन प्रेष्ठाः 
्रातंदनिः क्षत्रश्रीरस्तु श्रेष्ठी घने वृत्राणां स॒नये धनानाम्‌ 
(8) 27 


| 
॥8॥ 
(म.6, अनु.3) 

किम॑स्य॒ मदे किम्व॑स्य पीताविन्द्रः किम॑स्य स॒ख्ये च॑कार 

रणां वा ये निषदि कि ते अस्य पुरा विविद्रे किमु नूतनासः 

सद॑स्य॒ मदे सद्व॑स्य पीताविन्द्रः सद॑स्य स॒ख्ये च॑कार 

रणां वा ये निषदि सत्ते अस्य पुरा विंविद्रे सदु नूतनासः 

नहि नु ते महिम्नः समस्य॒ न म॑घवन्मघवत्त्वस्य॑ विद्य 

न राध॑सोराधसो नूत॑नस्येन्द्र नकिर्ददृश इन्द्रियं ते 

एतत्यत्त॑ इन्द्रियम॑चेति येनाव॑धीर्वरशिंखस्य॒ शेष॑ः 

वज्र॑स्य॒ यत्ते निर्हतस्य॒ शुष्मांत्स्व॒नाद्चिंदिन्द्र परमो द॒दार॑ 

वधीदिन्द्रों बरशिंखस्य॒ शेषोऽभ्यावर्तिने चायमानाय शिक्ष॑न्‌ 

वृचीव॑तो यद्धरियूपीर्यायां हन्पूर्वे अर्ध भियसापरो दर्त्‌ 

त्रिंशच्छतं वर्मिण इन्द्र साकं य॒व्याव॑त्यां पुरुहूत श्रव॒स्या 

वृचीर्वन्तः शर॑वे पत्य॑मानाः पात्रा भिन्दाना न्यर्थान्यायन्‌ 

यस्य॒ गावांवरुषा सूयवस्यू अन्तरू षु चर॑तो रेरिंहाणा 

स सूञ्ज॑याय तुर्वशं परादाद्वचीव॑तो दैववाताय॒ शिक्ष॑न्‌ 

द्याँ अग्ने रथिनों विशति गा व॒धूम॑तो मघवा मह्यं स॒म्राट्‌ 

अभ्यावती चायमानो द॑दाति दूणाशेयं दक्षिणा पार्थवानाम्‌ 
(8) 28 

(म.6, अनु.3) 
देवता गावः ॥,3-7, 


गावः इन्द्रः वा 2,8 


आ गावों अममन्नुत भद्रमंक्रन्त्सीदन्तु गोष्ठे रणय॑न्त्वस्मे 
प्रजाव॑तीः पुरुरूपा इह स्युरिन्द्राय पूर्वीरुषसो दुहानाः 

इन्द्रो यर्ज्चने पृण॒ते च॑ शिक्षत्युपेद्ददाति न स्वं मुषायति 
भूयोभूयो र॒यिमिद॑स्य वर्धयन्नभिन्ने खिल्ये नि द॑धाति देवयुम्‌ 

न ता न॑शन्ति न द॑भाति तस्क॑रो नासांमामित्रो व्यथिरा द॑धर्षति 
देवाँश्च याभिर्यजते ददाति च॒ ज्योगित्ताभिः सचते गोप॑तिः सह 
न ता अर्वा रेणुर्ककाटो अश्चुते न संस्कृतत्रमुर्प यन्ति ता अभि 
उरुगायमभ॑यं तस्य॒ ता अनु गावो मर्त॑स्य॒ वि च॑रन्ति यज्व॑नः 
गावो भगो गाव इन्द्रों मे अच्छान्‌ गावः सोम॑स्य प्रथ॒मस्य॑ भक्षः 


इमा या गावः स ज॑नास॒ इन्द्र इच्छामीद्धृदा मन॑सा चिदिन्द्रम्‌ 
यूयं गांवो मेदयथा कृशं चिंदश्रीरं चित्कृणुथा सुप्रतीकम्‌ 
भद्रं गृहं कृणुथ भद्रवाचो बृहद्वो वर्यं उच्यते सभासु 
प्रजाव॑तीः सूयव॑सं रिशन्तीः शुद्धा अपः सूंप्रपाणे पिर्बन्तीः 
मा व॑ः स्तेन ईशत माघशंसः परि वो हेती रुद्रस्य॑ वृज्याः 
उपेदमुपपर्चनमासु गोषूप॑ पृच्यताम्‌ 
उप॑ ऋष॒भस्य॒ रेतस्युपेन्द्र तव॑ वीर्ये 

| इति चतुर्थाष्टके षष्ठोऽध्यायः समाप्तः | 


(सप्तमोऽध्यायः ॥ वर्गाः -35) 
(6) 29 (म.6, अनु. 3) 


ऋषिः भरद्वाजः बार्हस्पत्यः देवता इन्द्रः 


इन्द्र॑ बो नर॑ः स॒ख्याय॑ सेपुर्महो यन्तः सुम॒तये' चकानाः | 


महो हि दाता वज्रहस्तो अस्ति म॒हामुं रण्वमव॑से यजध्वम्‌ || । ॥ 
आ यस्मिन्हस्ते न्यां मिमिक्षुरा रथे हिरण्यये रथेष्ठाः | 
आ रश्मयो गभ॑स्त्योः स्थूरयोराध्वन्नश्वांसो वृषणो युजानाः ॥ 2 ॥ 
श्रिये ते पादा दुव आ मिंमिक्षुर्धष्णुर्वज्री शव॑सा दक्षिणावान्‌ | 
वसानो अत्कं सुरभि दृशे कं स्वर्ण नृतविषिरो बभूथ | ३ ॥ 
स सोम आमिंशछतमः सुतो भूद्यस्मिन्पक्तिः प॒च्यते सन्तिं धानाः | 
इन्द्रं नर॑ः स्तुवन्तों ब्रह्मकारा उक्था शंस॑न्तो देववाततमाः ॥ 4 | 
न ते अन्तः शव॑सो धाय्य॒स्य वि तु बांबधे रोदसी महित्वा | 
आ ता सूरिः प॑णति तूतुजानो यूथेवाप्सु स॒मीज॑मान ऊती ॥ 5 ॥ 
एवेदिन्द्रः सुहव॑ ऋष्वो अंस्तूती अनूती हिरिशिप्रः सत्वां | 
एवा हि जातो अस॑मात्योजाः पुरू च॑ वृत्रा ह॑नति नि दस्यून्‌ ॥ 6॥ 
(5) 30 (म.6, अनु. 3) 


ऋषिः भरद्वाजः बार्हस्पत्यः 


भूय॒ इद्वावृधे वीर्यायँ एको अजुर्यो द॑यते वसूनि | 


प्र रिंरिचे दिव इन्द्रः पृथिव्या अर्धमिद॑स्य॒ प्रति रोद॑सी उभे || । ॥ 
अधां मन्ये बृहद॑सुर्य॑मस्य॒ यानि दाधार नकिरा मिनाति | 
दिवेदिवे सूर्यो दर्शतो भूद्वि सद्यान्युविया सुक्रतुर्धात्‌ ॥ 2 | 
अद्या चिन्नू चित्तदपों नदीनां यदाभ्यो अर॑दो गातुमिन्द्र | 
नि पर्वता अद्मसदो न सेदुस्त्वया दृळहानिं सुक्रतो रजांसि ॥ 3 ॥ 
स॒त्यमित्तन्न त्वावाँ अन्यो अस्तीन्द्र देवो न मर्त्यों ज्यायान्‌ | 
अहन्नहिं परिशयांनमर्णोऽवांसृजो अपो अच्छा समुद्रम्‌ ॥ 4 | 
त्वमपो वि दुरो विषूचीरिन्द्र हृब्व्हमरुजः पर्व॑तस्य | 
राजांभवो जगतश्चर्षणीनां साकं सूर्य ज॒नयन्द्यामुषास॑म्‌ ॥ 5 | 
(5) 3] (म.6, अनु.3) 


ऋषिः सुहोत्रः भरद्वाजः छन्दः त्रिष्टुप्‌ ।-3,5, शक्करी 4 


अभूरेको रयिपते रयीणामा हस्त॑योरधिथा इन्द्र कृष्टौः | 
वि तोके अप्सु तन॑ये च॒ सुरेऽवोचन्त चर्षणयो विवांचः | । ॥ 
त्वद्धियेन्द्र पार्थिवानि विश्वार्च्युता चिञ्च्यावयन्ते रजांसि | 


द्यावाक्षामा पर्वतासो वनानि विश्व दृळहं भ॑यते अज्मन्ना तें ॥ 2 ॥ 
त्वं कुत्सेनाभि शुष्णमिन्द्राशुषं युध्य॒ कुयवं गर्विष्टौ | 


दर्श प्रपित्वे अध सूर्यस्य मुषायश्चक्रमविवे रपांसि ॥ 3 ॥ 
त्वं शतान्यव शम्ब॑रस्य॒ पुरों जघन्थाप्रतीनि दस्योः | 
अर्शिक्षो यत्र शच्या शचीवो दिवोदासाय सुन्व॒ते सुतक्रे भरद्वाजाय गृण॒ते वर्सूनि | 4 ॥ 
स स॑त्यसत्वन्मह॒ते रणाय॒ रथ॒मा तिष्ठ तुविनृम्ण भीमम्‌ | 
याहि प्र॑पथिन्नव॒सोप॑ मद्रिकप्र च॑ श्रुत श्रावय चर्षणिभ्यः ॥ 5 ॥ 

(5) 32 (म.6, अनु. 3) 


ऋषिः सुहोत्रः भरद्वाजः देवता इन्द्रः 


अपूर्व्या पुरुतर्मान्यस्मै महे वीराय॑ त॒वसे तुराय॑ | 


विरण्शिने वज्रिणे शंत॑मानि वचांस्यासा स्थविराय तक्षम्‌ | । ॥ 
स मातरा सूर्येणा कवीनामर्वासयद्रुजदद्रिं गृणानः | 
स्वाधीभित्ररक्वभिर्वावशान उदुस्तियाणामसृजन्निदान॑म्‌ ॥ 2 ॥ 


स वहिभिऋक्कभिगोषु शश्व॑न्मितज्ुंभिः पुरुकृत्वा जिगाय | 
पुरंः पुरोहा सखिभिः सखीयन्हृळहा रुरोज कविभिः कविः सन्‌ ॥ 3॥ 
स नीव्यांभिर्जरितारमच्छां महो वाजेभिर्महद्भिश्च शुष्मैः | 


पुरुवीराभिर्वृषभ क्षितीनामा गिर्वणः सुविताय॒ प्र याहि | 4 ॥ 
स सर्गेण शव॑सा तृक्तो अत्यैरप इन्द्रों दक्षिणतस्तुंराषाट्‌ | 
इत्था सृंजाना अन॑पावृदर्थं दिवेदिवे विविषुरप्रमृष्यम्‌ ॥ 5 ॥ 
(5) 33 (म.6, अनु. 3) 


ऋषिः शुनहोत्रः भरद्वाजः 


य ओजिष्ठ इन्द्र तं सु नों दा मदों वृषन्त्स्वभिष्टिर्दास्वांन्‌ | 


सौव॑श्ष्यं यो वनव॒त्स्वश्चों वृत्रा समत्सु सासह॑दमित्रान्‌ || : ॥ 
त्वां हीइन्द्राव॑से विवाचो हवन्ते चर्षणयः शूर॑सातौ | 
त्वं विप्रेभिवि पृणीर॑शाय॒स्त्वोत्‌ इत्सनिता वाजमर्वा ॥ 2 ॥ 
त्वं ताँ इन्द्रोभयाँ अमित्रान्दासां वृत्राण्यार्या च शूर | 
वधीर्वनेव सुधिंतेभिरत्कैरा पृत्सु दषि नृणां नृतम ॥ 3 ॥ 
स त्वं न॑ इन्द्राकवाभिरूती सखा विश्वायुरविता वृधे भूः | 
स्वर्षाता यद्यामसि त्वा युध्य॑न्तो नेमधिता पृत्सु शूर | 4 ॥ 


नूनं न॑ इन्द्रापराय च स्या भवां मृळीक उत नों अभिष्टौ | 
इत्था गृणन्तों म॒हिन॑स्य॒ शर्मन्दिवि ष्याम पाये गोषतमाः ॥ 5 ॥ 


(5) 34 


ऋषिः शुनहोत्रः भरद्वाजः 


देवता इन्द्रः 


सं च त्वे ज॒ग्मुर्गिर॑ इन्द्र पूवीवि च त्वद्य॑न्ति विभ्वो मनीषाः 
पुरा नूनं च॑ स्तुतय ऋषीणां पस्पृध्र इन्द्रे अध्युक्थार्का 
पुरुहूतो यः पुरुगूर्त ऋभ्वाँ एकः पुरुप्रशस्तो अस्ति यज्ञैः 
रथो न महे शर्वसे युजानोरस्माभिरिन्द्रों अनुमाद्यो भूत्‌ 
न यं हिंस॑न्ति धीतयो न वाणीरिन्द्रं नक्षन्तीदभि वर्धयन्तीः 
यदि स्तोतार॑ः श॒तं यत्सहस्रं गृणन्ति गिर्वणसं शं त्स्मै 
अस्मां एतहिव्यश्चेव॑ मासा मिमिक्ष इन्द्रे न्ययामि सोम॑ः 
जनं न धन्वन्नभि सं यदार्पः सत्रा वांवृधुर्हव॑नानि यज्ञैः 
अस्मां एतन्म्याङ्गुषम॑स्मा इन्द्राय स्तोत्रं मतिभिरवाचि 
अस॒द्यथां महति वृत्रतूर्य इन्द्रो विश्वायुरविता वृधश्चं 

(5) 35 


ऋषिः नरः भारद्वाजः 


देवता इन्द्रः 


कदा भुंत्रर्थक्षयाणि ब्रह्म॑ कदा स्तोत्रे संह्रपोष्यं दाः 
कदा स्तोमं वासयोऽस्य राया कदा धिर्यः करसि वार्जरल्लाः 
कहि स्वित्तदिन्द्र यन्नुभिर्नुन्वीरेवीरान्नीळयांसे जयाजीन्‌ 
त्रिधातु गा अधि जयासि गोष्विन्द्रे द्युम्नं स्वैबद्धेह्मस्मे 
कहिं स्वित्तदिन्द्र यज्जरित्रे विश्वप्सु ब्रह्म कृण्वः शविष्ठ 
कदा धियो न नियुतों युवासे कदा गोर्मघा हर्वनानि गच्छाः 
स गोम॑घा जरित्रे अश्वश्चन्द्रा वार्जश्रवसो अधि धेहि पृक्षः 
पीपिहीष॑ः सुदुर्घामिन्द्र धेनुं भरद्वाजेषु सुरुचों रुरुच्याः 
तमा नूनं वृजन॑मन्यर्था चिच्छूरो यच्छक्र वि दुरो गृणीषे 
मा निर॑रं शुक्रदुघस्य धेनोरांङ्गिरसान्ब्रह्म॑णा विप्र जिन्व 

(5) 36 


ऋषिः नरः भारद्वाजः 


सत्रा मदासस्तव॑ विश्वर्जन्याः सत्रा रायोऽध॒ ये पार्थिवासः 
स॒त्रा वाजानामभवो विभक्ता यद्देवेषु धारय॑था असुर्यम्‌ 
अनु प्र येजे जन ओजों अस्य सत्रा दधिरे अनु वीर्याय 
स्यूमगृभे दुधयेऽर्वते च क्रतुं वृञ्जन्त्यपिं वृत्रहत्ये 

तं सध्रीचीरूतयो वृष्ण्यानि पौंस्यानि नियृत॑ः सश्चुरिन्त्र॑म्‌ 
समुद्रं न सिन्धव उक्थशुष्मा उरुव्यच॑सं गिर आ विशन्ति 


|| 3 ॥ 


देवता इन्द्रः 


स रायस्खामुप॑ सृजा गृणानः पृरुश्चन्द्रस्य त्वमिन्द्र वस्व॑ः | 


पतिर्बभूथास॑मो जरनानामेको विश्व॑स्य॒ भुर्व॑नस्य॒ राजा ॥ 4 | 
स तु श्रुधि श्रृत्या यो दुवोयुद्यौर्न भूमाभि रायों अर्यः | 
असो यर्था नः शव॑सा चकानो युगेयुंगे वयसा चेकिंतानः ॥ 5 ॥ 
(5) 37 (म. 6, अनु. 3) 


ऋषिः भरद्वाजः बार्हस्पत्यः देवता इन्द्रः 


अर्वाग्रथं विश्ववारं त उग्रेन्द्र युक्तासो हर॑यो वहन्तु | 


कीरिश्चिद्धि त्वा हव॑ते स्वर्वानृधीमहि सधमादस्ते अद्य | । ॥ 
प्रो द्रोणे हर॑य॒ः कर्माग्मन्पुनानास ऋज्य॑न्तो अभूवन्‌ | 
इन्द्रो नो अस्य पूर्व्यः प॑पीयाहयुक्षो मर्दस्य सोम्यस्य॒ राजां ॥ 2 | 
आसस्राणासः शवसानमच्छेन्द्रं सुचक्रे रथ्यासो अश्वाः | 
अभि श्रव॒ ऋज्य॑न्तो वहेयुर्नू चिन्नु वायोरमृतं वि द॑स्येत्‌ ॥ ३ ॥ 
वरिष्ठो अस्य॒ दक्षिणामियतीन्द्रो मघोनाँ तुविकूर्मित॑मः | 
य्या वज्रिवः परियास्यंहो म॒घा च॑ धृष्णो दयसे वि सूरीन्‌ ॥ 4 ॥ 
इन्द्रो वाज॑स्य॒ स्थविरस्य दातेन्द्रो गीभिर्वर्धतां वृद्धम॑हाः | 
इन्द्रों वृत्रं हनिष्ठो अस्तु सत्वा ता सूरिः प्रणति तूतुजानः ॥ 5 ॥ 
(5) 38 (म. 6, अनु.3) 


ऋषिः भरद्वाजः बार्हस्पत्यः देवता इन्द्रः 


अपादित उदु नश्चित्रत॑मो महीं भर्षक्ष्युमतीमिन्द्रहूतिम्‌ | 


पन्य॑सीं धीतिं दैव्य॑स्य॒ यामञ्जन॑स्य रातिं वनते सुदार्नुः ॥ । ॥ 
दूराव्विदा व॑सतो अस्य॒ कर्णा घोषादिन्द्रस्य तन्यति ब्रुवाणः | 
एयमेंनं देव्हूतिर्ववृत्यान्मद्रथरगिन्द्रमियमृच्यर्माना ॥ 2 ॥ 
तं वों धिया प॑र॒मयां पुराजाम॒जरमिन्द्रमभ्य॑नुष्यर्केः | 
ब्रह्मां च गिरों दधिरे सम॑स्मिन्महांश्च स्तोमो अधिं वर्धदिन्द्र ॥ 3 ॥ 
वर्धाद्यं यज्ञ उत सोम इन्द्रं वर्धादब्रह्म गिर उक्था च॒ मन्म॑ | 
वर्धाहैनमुषसो याम॑न्नक्तोर्वर्धान्मा्साः श॒रदो द्याव इन्द्र॑म्‌ ॥ 4 | 
एवा जज्ञानं सह॑से असामि वावृधानं राध॑से च श्रुताय॑ | 
म॒हामुग्रमव॑से विप्र नूनमा विवासेम वृत्रतूर्येषु ॥ 5 | 
(5) 39 (म.6, अनु. 3) 


ऋषिः भरद्वाजः बार्हस्पत्यः 


मन्द्रस्य कवेर्दिव्यस्य वह्वेविप्र॑मन्मनो वच॒नस्य॒ मध्वः | 
अर्पा न॒स्तस्य॑ सच॒नस्य॑ देवेषो युवस्व गृण॒ते गोअंग्राः || । ॥ 


अयमुशानः पर्यद्रिमुख्ना ऋतधीतिभिर्त्रतयुग्युजानः | 


रुजदरुणं वि व॒लस्य॒ सानु पणीर्वचोभिरराभ योदिन्द्रः ॥ 2 ॥ 
अयं द्योतयदद्युतो व्यशक्तून्दोषा वस्तोः शरद इन्दुरिन्द्र | 
इमं केतुमदधुर्नू चिदह्नां शुचिजन्मन उषस॑श्चकार ॥3॥ 
अयं रोचयदरुचों रुचानोइ्यं वासय ब्ल्यूशेतेन॑ पूर्वी: | 
अयमीयत ऋतयुग्भिरश्वैः स्वर्विदा नाभिना चर्षणिप्राः | 4 ॥ 
नू गृणानो गृणते प्रल राजन्निष॑ः पिन्व वसुदेयाय पूवीः | 
अप ओष॑धीरविषा वर्नानि गा अर्वतो नृनृचसें रिरीहि ॥ 5 ॥ 
(5) 40 (म. 6, अनु. 3) 


ऋषिः भरद्वाजः बार्हस्पत्यः देवता इन्द्रः 


इन्द्र पिब॒ तुभ्यं सुतो मदायाव॑ स्य॒ हरी वि मुंचा सखाया | 


उत प्र गाय गण आ निषद्याथां यज्ञाय॑ गृण॒ते वयो धाः | । ॥ 
अस्य॑ पिब॒ यस्य॑ जज्ञान इन्द्र मदाय क्रत्वे अपिंबो विरण्शिन्‌ | 
तमु ते गावो नर आपो उद्िरिन्दुं समह्यन्पीतये सम॑स्मै ॥ 2 ॥ 
समिद्धे अग्नौ सुत ईन्द्र सोम आ त्वां वहन्तु हर॑यो वहिष्ठाः | 
त्वाय॒ता मन॑सा जोहवीमीन्द्रा याहि सुवितार्य म॒हे नः ॥ 3 ॥ 
आ याहि शश्व॑दुशता य॑याथेन्द्र मुहा मन॑सा सोम॒पेय॑म्‌ | 
उप ब्रह्माणि शृणव इमा नोऽथां ते य॒ज्ञस्तन्वेर बयो धात्‌ | 4 ॥ 
यदिन्द्र दिवि पार्ये यदृधग्यद्वा स्वे सदने यत्र वासिं | 
अतों नो य॒ज्ञमव॑से नियुरत्वान्त्स॒जोर्षाः पाहि गिर्वणो मरुद्भिः ॥ 5 ॥ 
(5) 4 (म.6, अनु.3) 


क्रषिः भरद्वाजः बार्हस्पत्यः देवता इन्द्रः 


अहेंळमान उप॑ याहि यज्ञं तुभ्यं पवन्त॒ इन्द॑वः सुतासः | 


गावो न वंज्चिन्त्स्वमोको अच्छेन्द्रा ग॑हि प्रथ॒मो यज्ञियानाम्‌ | । ॥ 
या तें काकुत्सुर्कृता या वरिष्ठा यया शश्वत्पिबसि मध्व॑ ऊर्मिम्‌ | 
तयां पाहि प्र तें अध्वर्युर॑स्थात्सं ते वज्रो वर्ततामिन्द्र ग॒व्युः | 2 ॥ 
एष द्रप्सो वृषभो विश्वरूप इन्द्राय॒ वृष्णे समकारि सोमः | 
एतं पिंब हरिवः स्थातरुग्र यस्येशिषे प्रदिवि यस्ते अन्न॑म्‌ | ३ ॥ 
सुतः सोमो असुतादिन्द्र वस्यानयं श्रेयाञ्चिकितुषे रणाय | 
एतं तिंतिर्वं उप॑ याहि य॒ज्ञं तेन॒ विश्वास्तविषीरा पणस्व | 4 ॥ 


ह्वयामसि त्वेन्द्रं याह्यर्वाङरं ते सोम॑स्तुन्वे भवाति | 
शत॑क्रतो मादय॑स्वा सुतेषु प्रास्माँ अव॒ पृत॑नासु प्र विक्षु ॥ 5 | 


(4) 42 (म. 6, अनु. 3) 


ऋषिः भरद्वाजः बार्हस्पत्यः छन्दः अनुष्टुप्‌ -3, बृहती 4 देवता इन्द्रः 
प्रत्यस्मे पिपीर्षते विश्वानि विदुषे भर | अरंगमाय जग्मये5पैश्वादघ्वने नरे ||  ॥ 
एमेनं प्रत्येतन सोमेभिः सोम॒पार्तमम्‌ | अम॑त्रेभिऋजीषिणमिन्द्रं सुतेभिरिन्दुभिः ॥ 2 ॥ 
यदी सुतेभिरिन्दुभिः सोमेभिः प्रतिभूष॑थ । वेदा विश्व॑स्य॒ मेधिरो धृषत्तंतमिदेषते ॥ 3 ॥ 
अस्माअस्मा इदन्धसोऽध्वर्यो प्र भरा सृतम्‌ | 


कुवित्स॑मस्य॒ जेन्य॑स्य॒ शर्ध॑तोऽभिशंस्तेरव॒स्पर॑त्‌ ॥ 4 | 
(4) 43 (म. 6, अनु. 3) 

ऋषिः भरद्वाजः बार्हस्पत्यः छन्दः उष्णिक्‌ देवता इन्द्रः 
यस्य॒ त्यच्छम्बरं मदे दिवोदासाय रन्धयः । अयं स सोम इन्द्र ते सुतः पिर्ब || : ॥ 
यस्यं तीव्रसुतं मदं मध्यमन्तं च रक्षसे । अयं स सोम॑ इन्द्र ते सुतः पिबं ॥ 2 | 
यस्य॒ गा अन्तरश्मनो मदे टळ्हा अवासृजः | अयं स सोम॑ इन्द्र ते सुतः पिब॑ ॥ ३ ॥ 
यस्य॑ मन्दानो अन्ध॑सो माघोनं दधिषे शर्वः | अयं स सोमं इन्द्र ते सुतः पिब॑ ॥ 4 ॥ 
(24) 44 हु (म.6, अनु. 4) 


ऋषिः शंयुः बार्हस्पत्यःछन्दः अनुष्टुप्‌ ॥-6, विराट्‌ त्रिष्टुप्‌ वा 7,9, विराट्‌ 8, त्रिष्टुप्‌ ॥0-24 देवता इन्द्रः 


यो र॑यिवो रयिंत॑मो यो चुम्रैर्युम्रवत्तमः | सोम॑ः सुतः स इन्द्र तेऽस्तिं स्वधापते मदः ॥ । ॥ 
यः शग्मस्तुविशग्म ते रायो दामा मंतीनाम्‌ | सोम॑ः सुतः स ईन्द्र तेऽस्ति स्वधापते मवः॥ 2 | 
येन॑ वृद्धो न शव॑सा तुरो न स्वाभिरूतिभिः|सोम॑ः सुतः स ईन्द्र तेऽस्ति स्वधापते मदः ॥ 3 ॥ 
त्यमुं वो अप्र॑हणं गृणीषे शव॑स॒स्पतिम्‌ । इन्द्रं विश्वासाहं नरं मंहिष्ठं विश्वच॑र्षणिम्‌ ॥ 4॥ 
यं वर्धयन्तीद्विरः पतिं तुरस्य॒ राध॑सः । तमिन्न्व॑स्य॒ रोदसी देवी शुष्मं सपर्यतः ॥ 5 ॥ 
तद्व॑ उकथस्य॑ ब्॒हणेन्द्रायोपस्तृणीषणिं | विपो न यस्योतयो वि यद्रोह॑न्ति सक्षितः ॥ 6॥ 
अविद्द्दक्ष मित्रो नवीयान्पपानो देवेभ्यो वस्यो अचैत्‌ | 
सस॒वान्त्स्तौलाभिरधौतरीभिरुरुष्या पायुर्रभव॒त्सर्खिभ्यः ॥ 7 ॥ 
ऋतस्य॑ प॒थि वेधा अंपायि श्रिये मनांसि देवासो अक्रन्‌ | 
दधांनो नाम॑ महो वचोभिर्वपुर्टशयें वेन्यो व्यावः ॥ 8 ॥ 

द्युमत्तमं दक्ष॑ धेह्यस्मे सेधा जनानां पूर्वीररांतीः | 

वर्षीयो वर्यः कृणुहि शचीभिर्धनस्य साताव॒स्माँ अविड्डि ॥ 9 ॥ 

इन्द्र तुभ्यमिन्मंघवन्नभूम व॒यं दात्रे ह॑रिवो मा वि वेनः | 

नकिरापिर्ददृशे मर्त्यत्रा किमङ्ग रध्रचोदनं त्वाहुः | 0 | 

मा जस्व॑ने वृषभ नो ररीथा मा तें रेवतः स॒ख्ये रिषाम | 

पूर्वीष्ट इन्द्र निष्पिधो जनेषु जह्यसुष्वीन्प्र वृहापणतः | . | 

उदभ्राणीव स्तनयन्नियतीन्द्रो राधांस्यश्व्यांनि गव्यां | 

त्वम॑सि प्रदिवः कारुधाया मा त्वादामान आ दभन्म॒घोन॑ः | 2 ॥ 


(33) 
ऋषिः शंयुः बार्हस्पत्यः 


अध्वर्यो वीर प्र महे सुतानामिन्द्राय भर स ह्य॑स्य॒ राजां 

यः पूर्व्याभिरुत नूरत॑नाभिगीभिर्वावृधे गृणतामृषीणाम्‌ 

अस्य मदे पुरु वर्पांसि विद्वानिन्द्रो वृत्राण्य॑प्रती ज॑घान 

तमु प्र होषि मधुमन्तमस्मै सोमं बीराय शिप्रिणे पिब॑ध्यै 

पातां सुतमिन्द्रो अस्तु सोमं हन्तां वृत्रं वज्रेण मन्दसानः 

गन्तां यज्ञं प॑रावत॑श्चिदच्छा वसु धीनामविता कारुधायाः 

इदं त्यत्पात्र॑मिन्द्रपानमिन्त्रस्य प्रियममृतमपायि 

मत्सद्यथा सौमनसाय॑ देवं व्यशस्मद्वेषों युयव॒द्हः 

एना मन्दानो ज॒हि शूर शत्रूज्ञामिमजांमि मघवन्नमित्रान्‌ 

अभिषेणाँ अभ्याइदेदिंशानान्परांच इन्द्र प्र मृणा ज॒ही च॑ 

आसु ष्मा णो मघवन्निन्द्र पृत्स्वस्मभ्यं महि वरिंवः सुगं क॑ः 

अपां तोकस्य तन॑यस्य जेष इन्द्र सूरीन्कृणुहि स्मां नो अर्थम्‌ 

आ त्वा हर॑यो वृर्षणो युजाना वृषरथासो वृषरश्मयोऽत्याः 

अस्मत्राञ्चो वर्षणो वज्रवाहो वृष्णे मर्दाय सुयुजो वहन्तु 

आ तें वृषन्वूर्षणो द्रोण॑मस्थुर्घृतप्रुषो नोर्मयो मदन्तः 

इनदर प्र तुभ्यं वृष॑भिः सुतानां वृष्णे भरन्ति वृषभाय सोम॑म्‌ 

वृर्षांसि दिवो वृषभः पृथिव्या वृषा सिन्धूनां वृषभः स्तियानाम्‌ 

वृष्णे त॒ इन्दुर्वृषभ पीपाय स्वादू रसों मधुपेयो वराय 

अयं देवः सह॑सा जाय॑मान इन्द्रेण युजा पणिम॑स्तभायत्‌ 

अयं स्वस्य॑ पितुरायुधानीन्दु॑रमुष्णादशिंवस्य मायाः 

अयम॑कृणोदुषसंः सुपल्लीर॒यं सूर्यं अदधाज््योतिरिन्तः 

अयं त्रिधातुं दिवि रोचनेषुं त्रितेषु विन्ददमृतं निर्गूळ्हम्‌ 

अयं द्यार्वापृथिवी वि ष्कभायदयं रथ॑मयुनक्सप्तरश्मिम्‌ 

अयं गोषु शच्यां पक्कमन्तः सोमो दाधार॒ दर्शयन्त्रमुत्स॑म्‌ 
45 


देवता इन्द्रः ।-30 बृबुस्तक्षा ३-33 


| 
॥ 3 | 
| 
| 4॥ 
| 
| 5 ॥ 
| 
| 6॥ 
| 
| 7 ॥ 
| 
॥ 8॥ 
| 
॥ 9 | 
| 
॥ 20 | 
| 
| 2 ॥ 
| 
॥ 22 ॥ 
| 
॥ 23 | 
| 
॥ 24 ॥ 
(म. 6, अनु. 4) 


छन्दः गायत्री -2 8, 30-32, अतिनिचृत्‌ 29, अनुष्टप्‌ 33 


य आन॑यत्परावतः सुनीती तुर्वशं यदुम्‌ । इन्द्रः स नो युवा सखा 
अविप्रे चिद्वयो दध॑दनाशुनां चिदर्वता | इन्द्रो जेतां हितं धन॑म्‌ 
महीर॑स्य॒ प्रणीतयः पूर्वीरुत प्रर्शस्तयः | नास्य॑ क्षीयन्त ऊतयः 
सखायो ब्रह्मवाहसेऽर्चत प्र च॑ गायत | स हि नः प्रम॑तिर्मृही 
त्वमेर्कस्य वृत्रहन्नविता दवयोरसि | उतेदृशे य्था वयम्‌ 


|| : ॥ 
| 2 | 
| 3 ॥ 
|| 4 | 
| 5 | 


नयसीद्वति द्विषः कृणोष्युक्थशंसिर्नः 
ब्रह्माणं ब्रह्म॑वाहसं गीभिः सखायमृग्मियम्‌ 
यस्य॒ विश्वानि हस्त॑योरूचुर्वसूनि नि द्विता 
वि दृळ्हानिं चिदद्रिवो जनानां शचीपते 
तर्मु त्वा सत्य सोमपा इन्द्र वाजानां पते 


तमु त्वा यः पुरासिथ यो वां नूनं हिते धने 


धीभिरर्वद्धिरब॑तो वाजाँ इन्द्र श्रवाय्यान्‌ 
अर्भूरु वीर गिर्वणो म॒हाँ ईन्द्र धने हिते 
या त॑ ऊ॒तिर्रमित्रहन्मक्षूज॑वस्तमासंति 

स रथेन र॒थीत॑मोऽस्माकेनाभियुग्वना 
य एक इत्तमु ष्टुहि कृष्टीनां विचर्षणिः 
यो गृणतामिदासिंथापिरूती शिवः सखा 
धिष्व वज्रं गभ॑स्त्यो रक्षोहत्याय वज्रिवः 
प्रत्नं र॑यीणां युजं सखायं कीरिचोदनम्‌ 


| नृभिः सुवीरं उच्यसे 

| गां न दोहसे हुवे 

| वीरस्य पृतनाषह॑ः 

| वृह माया अनानत 

| अहूमहि श्रव॒स्यव॑ः 

| हव्युः स श्रुँधी हव॑म्‌ 

| त्वया जेष्म हितं धन॑म्‌ 
| भरें वितन्तसाय्यः 

| तर्या नो हिनुही रथ॑म्‌ 

| जेषि जिष्णो हितं धन॑म्‌ 
| पतिर्जज्ञे वृष॑क्रतुः 

| स त्वं न॑ इन्द्र मृळय 

| सासहीष्ठा अभि स्पृर्धः 
| ब्रह्म॑वाहस्तमं हुवे 


स हि विश्वानि पार्थिवाँ एको वर्सूनि पत्य॑ते | गिर्वणस्तमो अध्रिगुः 
स नों नियुद्धिरा पृण कामं वाजेभिरश्विभिः | गोम॑द्धिगोपते धृषत्‌ 


तद्वो गाय सुते सचां पुरुहूताय सत्व॑ने 
न घा वसुनि य॑मते दानं वाज॑स्य॒ गोर्म॑तः 


| शं यद्गवे न शाकिने 
| यत्सीमुप श्रवद्विरः 


कुवित्संस्य प्र हि व्रजं गोर्म॑न्तं दस्युहा गर्मत्‌ | शचीभिरप॑ नो वरत्‌ 


इमा उं त्वा शतक्रतोऽभि प्र णोनुवुर्गिरः 
दूणाशं स॒ख्यं तव॒ गौर॑सि वीर गव्य॒ते 

स म॑न्दस्वा ह्यन्थ॑सो राध॑से तन्वा महे 
इमा उं त्वा सुतेसुते नक्ष॑न्ते गिर्वणो गिर॑ः 
पुरूतमं पुरूणां स्तोंतृणां विवाचि 


| इन्द्र व॒त्सं न मातर॑ः 
| अश्वो अश्वायते भ॑व 
| न स्तोतारं निदे क॑रः 
| व॒त्सं गावो न धेनवः 
| वाजेभिर्वाजयताम्‌ 


अस्मार्कमिन्द्र भूतु ते स्तोमो वाहिष्ठो अन्त॑मः । अस्मात्राये महे हिनु 


अधिं बृबुः पणीनां वर्षिष्ठे मूर्धन्नस्थात्‌ 
यस्य॑ वायोरिव द्रवद्भद्रा रातिः स॑हस्रिणी 


| उरुः कक्षो न गाङ्गयः 
| स॒द्यो दानाय मंह॑ते 


|| 6 | 
॥7॥ 
॥8॥ 
|| 9 ॥ 
I0 | 
I | 
2 | 
3 | 
4 | 
I5 | 
I6 | 
I7 | 
I8 | 
I9 | 
20 | 
2 | 
22 | 
23 | 
24 || 
25 | 
26 | 
27 | 
28 | 
29 | 
30 ॥ 
3 | 
32 ॥ 


तत्सु नो विश्वे अर्य आ सदां गृणन्ति कारव॑ः। बृबुं स॑हस्र॒दात॑मं सूरिं संह्रसात॑मम्‌ ॥ 33 | 


((4) 46 (म.6, अनु.4) 
ऋषिः शंयुः बार्हस्पत्यः छन्दः बृहती ,3,5,7,9,।4,43, सतोबृहती 2,4, 6, 8, 0,2,4 


देवता इन्द्रः 


त्वामिद्धि हवामहे साता वाज॑स्य कारवः | 


त्वां वृत्रेष्विन्द्र सत्प॑तिं नरस्त्वां काष्टास्वर्वतः ॥ : ॥ 
स त्वं न॑श्चित्र वज्रहस्त धृष्णुया महः स्तवानो अद्रिवः | 
गामश्वं रथ्यमिन्द्र सं किर सत्रा वाजं न जिग्युषे ॥ 2 | 
यः सत्राहा विचर्षणिरिन्द्रं तं हूमहे वयम्‌ | 
सहस्रमुष्क तुविनृम्ण सत्पते भवा समत्सुं नो वृधे ॥ ३ ॥ 
बाध॑से जनान्वृषभेव॑ मन्युना घृर्षों मीळ्ह ऋचीषम | 
अस्माकं बोध्यविता म॑हाध॒ने तनूष्वप्सु सूर्ये | 4 ॥ 
इन्द्र ज्येष्टं न आ भ॑र ओजिष्ठं पुरि श्र्वः | 
येनेमे चित्र वज्रहस्त रोदसी ओभे सुशिप्र प्राः ॥ 5 | 
त्वामुग्रमव॑से चर्षणीसहं राज॑न्देवेषुं हूमहे | 
विश्वा सु नों विथुरा पिब्दना व॑सोऽमित्रान्त्सुषहान्कृधि ॥ 6 ॥ 
यदिन्द्र नाहषीष्वाँ ओजों नृम्णं च॑ कृष्टिषु | 
यद्वा पञ्च क्षितीनां द्युन्नमा भर सत्रा विश्वानि पाँस्यां ॥ 7 ॥ 
यद्वा तृक्षौ म॑घवन्दरुह्यावा जने यत्पूरौ कञ्च वृष्ण्य॑म्‌ | 
अस्मभ्यं तद्रिरीहि सं नृषाह्येऽमित्रान्पृत्सु तुर्वणे ॥ 8 | 
इन्द्र त्रिधातु शरणं त्रिवरूथं स्वस्तिमत्‌ | 
छर्दिर्यच्छ म॒घर्वब््यश्च मह्यं च यावया दिद्युमेभ्यः | 9 ॥ 
ये ग॑व्य॒ता मन॑सा शत्रुमादभुरंभिप्रप्नन्ति धृष्णुया | 
अध॑ स्मा नो मघवन्निन्द्र गिर्वणस्तनूपा अन्त॑मो भव | :0 | 
अधं स्मा नो वृधे भवेन्द्र नायमवा युधि | 
यदन्तरिक्षे प॒तय॑न्ति पर्णिनों दिद्यव॑स्तिग्ममृर्धानः | । | 
यत्र शूरासस्तन्वो वितन्व॒ते प्रिया शर्म पितृणाम्‌ | 
अध॑ स्मा यच्छ तन्वे३ तनें च छर्दिरचित्तं यावय द्वेष॑ः ॥ :2 | 
यदिन्द्र सर्गे अर्वतश्चोदयासे महाधने | 
असमने अध्व॑नि वृजिने प॒थि श्येनॉईव श्रवस्य॒तः | 3 ॥ 


सिन्धुरिव प्रवण आंशुया य॒तो यदि क्लोशमनु ष्वणि | 
आ ये वयो न वर्वृतत्यामिषि गृभीता बाहोर्गवि | 4 ॥ 


(3]) 47 (म. 6, अनु. 4) 


ऋषिः गर्गः भारद्वाजः छन्दः त्रिष्टुप्‌ - 8, 2 0-22, 2 6, 28-3, बृहती ॥9, अनुष्टुप्‌ 23, गायत्री 24, 


द्विपदा विराट्‌ 25, जगती 27 देवता सोमः -5, इन्द्रः 6- 9, देव-भूमि-बृहस्पतीन्द्राः (क्रमेण प्रतिपादं) 
20-2, सार्झयः प्रस्तोकः 22-25, रथः 26-28, दुन्दुभिः 29-30, दुन्दुभीन्द्रौ 3 


स्वादुष्किलायं मधुमाँ उतायं तीव्रः किलायं रस॑वाँ उतायम्‌ | 

उतो न्वशस्य पपिवांसमिन्द्रं न कश्चन संहत आहवेषु || । ॥ 

अयं स्वादुरिह मर्दिष्ठ आस यस्येन्द्रो वृत्रहत्ये ममार्द | 

पुरूणि यश्यौल्ा शम्ब॑रस्य॒ वि न॑व॒ति नव॑ च देह्योरंहन्‌ | 2 ॥ 

अयं में पीत उदिर्यात वाच॑म॒यं म॑नीषामुशतीम॑जीगः | 

अयं षळुवीरेमिमीत धीरो न याभ्यो भुव॑नं कच्चनारे ॥ 3 ॥ 

अयं स यो वरिमाणं पृथिव्या वर्ष्माणं दिवो अकृणोदयं सः | 

अयं पीयूषं तिसृषुं प्रवत्सु सोमों दाधारोर्वरन्तरिक्षम्‌ ॥ 4 ॥ 

अयं विंदच्चित्र॒शीकमर्णः शुक्रसद्यनामुषसामनीके | 

अयं महान्महता स्कम्भ॑नेनोहयाम॑स्तभ्रादृषभो मरुत्वान्‌ ॥ 5 ॥ 

धृषत्पिब कलशे सोम॑मिन्द्र वृत्रहा शूर समरे वसूनाम्‌ | 

माध्यंदिने सवन आ वृषस्व रयिस्थानों रयिम॒स्मार्सु धेहि | 6 ॥ 

इन्द्र प्र णः पुरएतेव॑ पश्य॒ प्र नों नय प्रतरं वस्यो अच्छ | 

भवां सुपारो अतिपारयो नो भवा सुनीतिरुत वामनीतिः ॥ 7 ॥ 

उरुं नों लोकमनुं नेषि विद्वान्त्स्वर्व्योत्रिभ॑यं स्वस्ति | 

ऋष्वा त॑ इन्द्र स्थर्विरस्य बाहू उप स्थेयाम शरणा बृहन्तां ॥ 8 | 

वरिष्ठे न इन्द्र वन्धुरें धा वहिष्ठयोः शतावन्नश्व॑योरा | 

इष॒मा वंक्षीषां वषिष्ठां मा नस्तारीन्मघवत्रायो' अर्यः ॥ 9 ॥ 

इन्द्र मृळ मह्यं जीवातुमिच्छ चोदय॒ धियमय॑सो न धाराम्‌ | 

यत्किं चाहं त्वायुरिदं वदामि तञ्जुषस्व कृधि मां देववन्तम्‌ ॥ ।0 | 

त्रातारमिन्द्रमवितारमिन्द्रं हवेहवे सुहवं शूरमिन्द्रम्‌ | 

हृयांमि शक्रं पुरुहूतमिन्द्रं स्व॒स्ति नों मघवा धात्विन्द्रः | ।4 | 
इन्द्रः सुत्रामा स्ववाँ अवोभिः सुमृळीको भ॑वतु विश्ववेदाः | 
बाधतां द्वेषो अभ॑यं कृणोतु सुवीर्यस्य पतयः स्याम ॥ :2 | 
तस्य॑ व॒यं सुंम॒तौ य॒ज्ञिय॒स्यापिं भद्रे सौमनसे स्याम | 
स सुत्रामा स्ववाँ इन्द्रों अस्मे आराञ्चिदद्वे्षः सनुतर्युयोतु ॥ ।3 ॥ 
अव त्वे इन्द्र प्रवतो नोमिगिरो ब्रह्माणि नियुतों धवन्ते | 
उरू न राधः सर्वना पुरूण्यपो गा व॑ज़िन्युवसे समिन्दून्‌ | ॥4 | 
क ई स्तव॒त्कः पृणात्को यजाते यदुग्रमिन्मघर्वा विश्वहावेत्‌ | 
पार्दाविव प्रहर्॑नन्यम॑न्यं कृणोति पूर्वमर्परं शचीभिः ॥ ।5 | 


शुण्वे वीर उग्रमुग्रं दमायन्नन्यमन्यमतिनेनीयमांनः | 


एधमानद्विळुभय॑स्य॒ राजां चोष्कूयते विश॒ इन्द्रां मनुष्यान्‌ | :6 || 
परा पूर्वेषां स॒ख्या वृणक्ति वितर्तुराणो अपरेभिरेति | 
अर्नानुभूतीरवधून्वानः पूर्वीरिन्द्रः शरद॑स्तर्तरीति ॥ :7 ॥ 
रूपंरूपं प्रतिरूपो बभूव॒ तद॑स्य रूपं प्रतिचक्षणाय | 
इन्द्रो मायाभिः पुरुरूपं ईयते युक्ता ह्य॑स्य॒ हर॑यः श॒ता दर्श | :8 | 


युजानो हरिता रथे भूरि त्वष्टेह रांजति । को विश्वाहा द्विषतः पक्ष आसत उतासीनेषु सुरिषु ॥ ।9 ॥ 
अगव्यूति क्षेत्रमार्गन्म देवा उवी स॒ती भूर्मिरंहूरणाभूत्‌ | 
बृह॑स्पते प्र चिकित्सा गविष्टावित्था स॒ते जरित्र इन्द्र पन्थांम्‌ ॥ 20 | 
दिवेदिवे स॒दृशीर॒न्यमधँ कृष्णा असेधदप सद्मनो जाः | 
अहन्दासा वृषभो व॑स्जयन्तोदर्त्रंजे विनं शम्बरं च | 2 ॥ 
प्रस्तोक इन्नु राध॑सस्त इन्द्र दश॒ कोशयीर्दश वाजिनोऽदात्‌ | 
दिवोंदासादतिथिग्वस्य राध॑ः शाम्बरं वसु प्रत्य॑ग्रभीष्म ॥ 22 | 
दशाश्वान्दश कोशान्दश वस्त्राधिभोजना | दशो हिरण्यपिण्डान्दिवोदासादसानिषम्‌ ॥ 23 | 
दश रथान्प्रष्टिमतः श॒तं गा अथर्वभ्यः । अश्व॒थः पायवेऽदात्‌ | 24 | 
महि राधों विश्वर्जन्यं दधांनान्भरद्वाजान्त्सार््गयो अभ्ययष्ट ॥ 25 | 
वन॑स्पते वीङ्कङ्गो हि भूया अस्मत्स॑खा प्रतर॑णः सुवीर॑ः | 
गोभिः संनंद्धो असि वीळय॑स्वास्थाता तें जयतु जेत्वानि ॥ 26 | 

दिवस्पृथिव्याः पर्योज उद्धृतं वनस्पतिभ्यः पर्याभृतं सहः | 

अपामोज्मानं परि गोभिरावृतमिन्द्रस्य वज्रं हविषा रथं यज ॥ 27 ॥ 

इन्द्रस्यृ वज्रों मरुतामनीकं मित्रस्य गर्भा वर्रुणस्य नाभिः | 

सेमां नों हव्यदातिं जुषाणो देव रथ प्रतिं हव्या गृभाय ॥ 28 | 

उप॑ श्वासय पृथिवीमुत द्यां पुरुत्रा ते मनुतां विष्ठितं जग॑त्‌ | 

स दुन्दुभे सजूरिन्द्रेण देवै्दूराद्ववीयो अप सेध शत्रून्‌ ॥ 29 | 

आ क्र॑न्दय बलमोजों न॒ आ धा निः निहि दुरिता बाध॑मानः | 

अप॑ प्रोथ दुन्दुभे दुच्छुनां इत इन्द्रस्य मुष्टिरसि वीळर्य॑स्व ॥ ३० | 

आमूर॑ज प्रत्यावर्तयेमाः केतुमहुन्दुभिर्वांवदीति | 

समश्वपर्णाश्चर॑न्ति नो नरोऽस्मार्कमिन्द्र र॒थिनो जयन्तु | 3 | 


| इति चतुर्थाष्टके सप्तमोऽध्यायः समाप्तः | 


(अष्टमोऽध्यायः ॥ वर्गाः ।-32) 
(22) 48 (म.6, अनु. 4) 
ऋषिः शंयुः बार्हस्पत्यः छन्दः बृहती ,3,5,9,4, | 9-2 0, सतोबृहती 2,4,0, ॥2, ॥7, 
महासतो बृहती 6,8, महाबृहती 7, ककुप्‌ ॥7, ॥6, पुरउष्णिक्‌ 3,8, अतिजगती 5, 


महाबृहती यवमध्या 2, अनुष्टुप्‌ 22, देवता अग्निः ।-।0, मरुतः ।।-5, पूषा 6-।9, 
मरुतः (पृश्चिः) 20-27, द्यावाभूमी पृश्चिः वा 22 


यज्ञायज्ञा वो अग्नये गिरागिरा च दक्ष॑से। प्रप्र॑ वयममृतं जातवेदसं प्रियं मित्रं न शंसिषम्‌ ॥॥ 
ऊर्जो नपांतं स हिनायमस्मयुर्दाशेम हव्यरदातये। भुवद्वाजेष्वविता भुवद्वूध उत त्राता त॒नूनांम्‌ ॥2॥ 
वृषा ह्यग्रे अजरो महान्विभास्यचिषां।अज॑स्रेण शोचिषा शोशुचच्छुचे सुदीतिभिः सु दीदिहि॥ ३ ॥ 
महो देवान्यज॑सि यक्ष्यानुषक्तव क्रत्वोत दंसना | अर्वाचः सीं कृणुह्यग्नेऽव॑से रास्व॒ वाजोत वंस्व | 4॥ 


यमापो अव्र्यो वना गर्भमृतस्य॒ पिप्रति। सह॑सा यो म॑थितो जाय॑ते नृभिः पृथिव्या अधि सान॑वि | 5 | 
आ यः पप्रौ भानुना रोद॑सी उभे धूमेन॑ धावते दिवि | 


तिरस्तमो ददृश॒ ऊर्म्यास्वा श्यावास्व॑रुषो वृषा श्यावा अरुषो वृषां ॥ 6 ॥ 
बृहद्भिरग्ने अचिभिः शुक्रेण देव शोचिषां | 
भुरद्रांजे समिधानो य॑विष्ठ्य रेवन्न॑ः शुक्र दीदिहि द्युमत्पांवक दीदिहि ॥ 7 ॥ 
विश्वांसां गृहप॑तिर्विशाम॑सि त्वम॑ग्ने मानुषीणाम्‌ ` | 
शतं पूर्भिर्यविष्ठ पाह्यंहसः समेद्धारं शतं हिमाः स्तोतृभ्यो ये च॒ दर्दति ॥ 8 | 
त्वं न॑श्चित्र ऊत्या वसो राधांसि चोदय | 
अस्य रायस्त्वम॑ग्रे रथीर॑सि विदा गाधं तुचे तु नः ॥ 9 ॥ 
पर्षि तोकं तन॑यं पर्तृभिष्मद॑ब्धैरप्र॑युत्वभिः | 
अग्ने हेळांसि दैव्यां युयोधि नोऽदेवानि हरांसि च | 0 | 
आ संखायः सबर्दुघाँ धेनुर्मजध्व॒मुप नव्य॑सा वर्चः | सृजध्व॒मन॑पस्फुराम्‌ | ॥ ॥ 
या शर्धाय मारुताय स्वर्भानवे श्रवोऽयृत्यु धुक्ष॑त | | 
या मृळीके म॒रुतां तुराणां या सुम्नैरेवयावरी | 2 | 
भुरद्वांजायावं धुक्षत द्विता । धेनुं च॑ विश्वदोहसमिषं च विश्वभोजसम्‌ | 3 ॥ 
तं व॒ इन्द्रं न सुक्रतुं वरुणमिव मायिन॑म्‌ | 
अर्यमणं न मन्द्रं सृप्रभोजसं विष्णुं न स्तुंष आदिशें ॥ :4 | 
त्वेषं शधो न मारुतं तुविष्वण्य॑नर्वाणं पूषणं सं यर्था श॒ता | 
सं स॒हस्रा कारिषच्चर्षणिभ्य आँ आविर्गूळहा वर्सू करत्सुवेदा नो वसू करत्‌ | ।5 | 
आ मां पृषन्नुप॑ द्रव॒ शंसिषं नु ते अपिकर्ण आंघृणे | अघा अर्यो अरातयः | 6॥ 
म काकम्बीरमुद्द्हो वनस्पतिमर्शस्तीवि हि नीन॑शः | 
मोत सूरो अह एवा चन ग्रीवा आदर्धते वेः | 7 ॥ 


दृतेरिव तेऽवृकम॑स्तु स॒ख्यम्‌ । अच्छिंद्रस्य दधन्वतः सुपूर्णस्य दधन्वर्तः | :8 | 


परो हि मर्त्येरसि समो देवैरुत श्रिया | 
अभि ख्य॑ः पूषन्पृर्तनासु नस्त्वमवां नूनं यथां पुरा | 9॥ 
वामौ वामस्य॑ धूतयः प्रणीतिरस्तु सूनृतां। देवस्य वा मरुतो मर्त्य॑स्य वेजानस्य॑ प्रयज्यवः | 20 | 
सद्यश्चिद्यस्य चर्कृतिः परि द्यां देवो नैति सूर्यः | 


त्वेषं शवों दधिरे नाम॑ यज्ञियं मरुतो वृत्रहं शवो ज्येष्ठं वृत्रहं शर्वः | 2 | 
सकृद्ध द्यौर॑जायत सकृद्धूमिरजायत ।पृश््यां दुग्धं सकृत्पयस्तदन्यो नानुं जायते | 22 ॥ 
(]5) 49 (म.6, अनु. 4) 


ऋषिः ऋजिश्वा भारद्वाजः छन्दः त्रिष्टुप्‌ -।4, शक्करी ।5 देवता विश्वे देवाः 


स्तुषे जनं सुव्रतं नव्य॑सीभिगीभिमित्रावरुणा सुम्नयन्ता | 


त आ ग॑मन्तु त इह श्रुवन्तु सुक्षत्रासो वर्रुणो मित्रो अग्निः || । ॥ 
विशोविश इंड्यमध्वरेष्वर्टप्तक्रतुमरति युव॒त्योः | 
दिवः शिशुं सह॑सः सूनुमग्नि यज्ञस्य॑ केतुमरुषं यज॑ध्यै ॥ 2 ॥ 
अरुषस्य दुहितरा विरूपे स्तृभिरन्या पिपिशे सूरों अन्या | 
मिथस्तुरा विचर॑न्ती पावके मन्म॑ श्रृतं न॑क्षत ऋच्यमाने ॥ 3 ॥ 
प्र वायुमच्छा बृहती मनीषा बृहद्रेयि विश्वर्वारं रथप्राम्‌ | 
द्युतद्यामा नियुतः पत्य॑मानः कविः कविमियक्षसि प्रयज्यो ॥ 4 | 
स मे वर्पुश्छदयदश्चिनोर्या रथों विरुक्मान्मनसा युजानः | 
येन नरा नासत्येषयध्ये वर्तियाथस्तनयाय त्मने च ॥ 5 ॥ 
पर्जन्यवाता वृषभा पृथिव्याः पुरीषाणि जिन्वतमप्यानि | 
सत्य॑श्रुतः कवयो यस्य॑ गीभिर्जगतः स्थात॒र्जग॒दा कृणुध्वम्‌ ॥ 6 ॥ 
पावीरवी कन्यां चित्रायुः सर॑स्वती वीरपत्नी धियं धात्‌ | 
ग्राभिरच्छिद्रं शरणं स॒जोषा दुराधष गृणते शर्म यंसत्‌ ॥ 7 ॥ 
प॒थस्प॑थः परिपतिं वचस्या कामेन कृतो अभ्यांनळर्कम्‌ | 
स नों रासच्छुरुध॑श्वन्द्राग्रा थियंधियं सीषधाति प्र पूषा ॥ 8 | 
प्रथमभाजं य॒शसं वयोधां सुपाणिं देवं सुगभस्तिमृभ्वम्‌ | 
होतां यक्षद्यजतं पस्त्यांनामग्रिस्त्वष्टारं सुहव॑ विभावा ॥ 9 | 
भुर्वनस्य पितरं गीभिराभी रुद्रं दिवा वर्धया रुद्रमक्तौ | 
बृहन्त॑मृष्वमजरं सुषुम्नमृधगघुवेम कविनेषितासः | :0 | 


आ युंवानः कवयो यज्ञियासो मरुतो ग॒न्त गृण॒तो वर॒स्याम्‌ | 
अचित्रं चिद्धि जिन्व॑था वृधन्तं इत्था नक्ष॑न्तो नरो अङ्गिर॒स्वत्‌ ॥ ॥ | 
प्र वीराय प्र त॒वसें तुरायाजां यूथेव॑ पशुरक्षिरस्त॑म्‌ | 
स पिस्पृशति तन्वि श्रुतस्य स्तृभिर्न नाकं वचनस्य विर्पः | 2 | 
यो रजांसि विममे पार्थिवानि त्रिश्चिदविषणुर्मन॑वे बाधिताय॑ | 
तस्यं ते शर्मत्रुपदद्यमाने राया म॑देम तन्वारे तना च ॥ 3 ॥ 


तन्नो 5हिंबुध्यो अद्धिरकैस्तत्पर्व॑तस्तत्स॑विता चनों धात्‌ 


तदोषंधीभिरभि रातिषाचो भगः पुरंधिजिन्वतु प्र राये ॥ 4 | 

नू नो र॒यिं रथ्यं चर्षणिप्रां पुरुवीरं मह क्रतस्य॑ गोपाम्‌ | 
क्षयं दाताजरं येन॒ जनान्त्स्पृधो अदेवीरभि च क्रमांम विश आदेवीरभ्यशश्रवांम | :5 ॥ 
(I5) 50 (म.6, अनु. 5) 


ऋषिः ऋजिश्वा भारद्वाजः 


हुवे बो देवीमदितिं नमोभिर्मळीकाय वरुणं मित्रमग्निम्‌ 
अभिक्षदामर्यमणं सुशेवं त्रातृन्देवान्त्सवितारं भग॑ च 
सुज्योतिषः सूर्य दक्ष॑पितृननागास्त्वे सुंमहो वीहि देवान्‌ 
द्विजन्मांनो य ऋतसार्पः स॒त्याः स्वर्वन्तो यज॒ता अग्निजिह्वाः 
उत द्यांवापृथिवी क्षत्रमुरु बृहद्रोदसी शरणं सुषुम्ने 

महस्करथो वरिंबो यथां नोऽस्मे क्षयाय धिषणे अनेहः 

आ नो रुद्रस्य॑ सूनवो नमन्तामद्या हूतासो वसवो धृष्टाः 
यदीमर्भे महति वां हितासो बाधे म॒रुतो अह्वाम देवान्‌ 
मिम्यक्ष येषु रोद॒सी नु देवी सिषक्ति पूषा अभ्यर्धयज्वां 

श्रुत्वा हवं मरुतो यद्धं याथ भूमां रेजन्ते अध्व॑नि प्रविक्ते 
अभि त्यं वीरं गिर्वणसमर्चेनद्रं ब्रह्म॑णा जरितर्नवेन 
श्रवृदिद्धवमुर्प च स्तवानो रासद्वाजाँ उप म॒हो गृणानः 
ओमान॑मापो मानुषीरमृक्तं धात॑ तोकाय॒ तन॑याय॒ शं योः 

यूयं हि ष्ठा भिषजो मातृत॑मा विश्व॑स्य स्थातुर्जग॑तो जनित्रीः 
आ नो देवः सविता त्राय॑माणो हिर॑ण्यपाणिर्यज॒तो ज॑गम्यात्‌ 
यो दत्र॑वाँ उषसो न प्रतीकं व्यूर्णुते दाशुषे वार्याणि 

उत त्वं सूनो सहसो नो अद्या देवाँ अस्मिन्नध्वरे ववृत्याः 
स्यामहं ते सदमिद्रातौ तव॑ स्यामग्नेऽव॑सा सुवीरः 

उत त्या मे हव॒मा जग्म्यातं नास॑त्या धीभिर्युवमङ्ग विप्रा 

अत्रिं न म॒हस्तम॑ंसोऽमुमुक्तं तूर्व॑तं नरा दुरितादभीके 

ते नों रायो दयुमतो वाज॑वतो दातारों भूत नृवतः पुरुक्षोः 
दशस्यन्तो दिव्याः पार्थिवासो गोजाता अप्यां मृळरता च देवाः 
ते नों रुद्रः सर॑स्वती स॒जोर्षा मीळ्हुष्मन्तो विष्णुर्मळन्तु वायुः 
ऋभुक्षा वाजो दैव्यो विधाता पर्जन्यावाता पिप्यतामिषं नः 
उत स्य देवः स॑विता भगों नोऽपां नपांदवतु दानु पप्रिः 

त्वष्टा देवेभिर्जनिभिः स॒जोषा द्योर्दवेभिः पृथिवी संमुद्रैः 

उत नोडहि्बुध्यः शृणोत्व॒ज एकपात्पृथिवी समुद्र: 

विश्वे देवा ऋतावृधो हुवानाः स्तुता मन्त्राः कविश॒स्ता अवन्तु 


देवता विश्वे देवाः 


| 

| | | 
| 
॥2॥ 
| 
॥3॥ 
| 

॥ 4 | 
| 
॥5॥ 
| 
॥6॥ 
| 
॥7॥ 
| 
॥8॥ 
| 

|| 9 ॥ 
| 

| 0॥ 
| 

| 4 ॥ 
| 

| 2 | 
| 

॥ 3 ॥ 
| 

| 4 | 


एवा नपांतो मम॒ तस्य॑ धोभिर्भरद्वांजा अभ्यर्चन्त्यकः | 
ग्रा हुतासो वसवोऽधुष्टा विश्वे स्तुतासो भूता यजत्राः ॥ :5 | 
(6) 5 (म.6, अनु. 5) 


ऋषिः क्रजिश्वा भारद्वाजः छन्दः त्रिष्टुप्‌ -2, उष्णिक्‌ 3-45, अनुष्टुप्‌ [6भ देवता विश्वे देवाः 


उदु त्यञ्ञक्षुमर्हि मित्रयोराँ एतिं प्रियं वरुणयोरदब्धम्‌ | 


ऋतस्य शुचिं दर्शतमनीकं रुक्मो न दिव उदिता व्यद्यौत्‌ | : ॥ 

वेद॒ यस्त्रीणि विदर्थान्येषां देवानां जन्म॑ सनुतरा च विप्रः | 

क्रजु मतेषु वृजिना च पश्य॑नत्रभि चष्टे सूरो अर्य एवान्‌ ॥ 2 ॥ 

स्तुष उं वो मह ऋतस्य॑ गोपानदितिं मित्रं वरुणं सुजातान्‌ | 

अर्यमणं भगमदब्धधीतीनच्छा वोचे सधन्यः पावकान्‌ | ३ ॥ 

रिशादसः सत्प॑तीरदब्धान्महो राज्ञः सुवस॒नस्य॑ दातुन्‌ | 

यून॑ः सुक्षत्रानक्षय॑तो दिवो नुनांदित्यान्याम्यदितिं दुवोयु ॥ 4 | 

द्यौरष्पितः पर्थिवि मातरध्रुगग्ने भ्रातर्वसवो मृळतां नः | 

विश्व॑ आदित्या अदिते स॒जोषा अस्मभ्यं शर्म॑ बहुलं वि य॑न्त ॥ 5॥ 

मा नो वृकाय वृक्ये समस्मा अघायते रीरधता यजत्राः | 

यूयं हिष्ठा रथ्यो नस्तनूनां यूयं दक्ष॑स्य॒ वच॑सो बभूव ॥ 6 ॥ 

मा व॒ एनों अन्यर्कृतं भुजेम॒ मा तत्कर्म वसवो यञ्य॑ध्वे | 

विश्व॑स्य॒ हि क्षय॑थ विश्वदेवाः स्व॒यं रिपुस्तन्वं रीरिषीष्ट ॥ 7 ॥ 

नम॒ इदुग्रं नम॒ आ विवासे नमो दाधार पृथिवीमुत द्याम्‌ | 

नमो देवेभ्यो नम॑ ईश एषां कृतं चिदेनो नमसा विवासे ॥ 8 | 

क्रतस्य॑ बो रथ्यः पूतदक्षानृतस्य॑ पस्त्यसदो अद॑ब्धान्‌ | 

ताँ आ नमॉभिरुरुचक्ष॑सो नृन्विश्वान्व आ न॑मे महो य॑जत्राः ॥ १ ॥ 

ते हि श्रेष्टवर्चस॒स्त उ नस्तिरो विश्वानि दुरिता नय॑न्ति | 

सुक्षत्रासो वरुणो मित्रो अग्निऋ्रतधीतयो वक्म॒राज॑सत्याः ॥ :0 | 

ते न॒ इन्द्रः पृथिवी क्षाम॑ वर्धन्पूषा भगो अदितिः पञ्च जनाः | 

सुशर्माणः स्ववसः सुनीथा भर्वन्तु नः सुत्रात्रासः सुगोपाः | 4 | 

नू सद्यानं दिव्यं नंशिं देवा भार॑द्वाजः सुमति यांति होतां | 

आसानेभिर्यज॑मानो मियेधैंदैवानां जन्म॑ वसूयुर्ववन्द ॥ :2 | 
अप त्यं वृजिनं रिपुं स्तेनमंग्ने दुराध्यम्‌ | दविष्ठम॑स्य सत्पते कृधी सुगम्‌ ॥ :3 | 
ग्रावाणः सोम नो हि क॑ सखित्वनाय॑ वाव॒शुः | जहि न्यःंत्रिण॑ पणिं वृको हि षः ॥ ।4॥ 
यूयं हिष्ठा सुंदानव इन्द्रज्येष्ठा अभिद्य॑वः | कर्ता नो अध्व॒न्ना सुगं गोपा अमा ॥ ।5 ॥ 
अपि पन्थांमगन्महि स्वस्तिगार्मनेहस॑म्‌ । येन विश्वाः परि द्विषों वृणक्ति विन्दते वसुं ॥ ।6 | 
(I7) 52 (म.6, अनु. 5) 


ऋषिः ऋजिश्वा भारद्वाजः छन्दः त्रिष्टुप्‌ ।-6,3,5-7, गायत्री 7-2, जगती 4 देवता विश्वे देवाः 


न तद्दिवा न पृथिव्यानु मन्ये न यज्ञेन नोत शमीभिराभिः | 


उब्जन्तु तं सुभ्व१ः पर्वतासो नि हींयतामतियाजस्य यष्टा || । | 
अति वा यो म॑रुतो मन्य॑ते नो ब्रह्म॑ वा यः क्रियर्माणं निनित्सात्‌ | 


तपूंषि तस्मै वृजिनानि सन्तु ब्रह्मद्वि्षम॒भि तं शोचतु द्यौः ॥ 2 ॥ 
किमङ्ग त्वा ब्रह्म॑णः सोम गोपां किमङ्ग त्वांहरभिशस्तिपां न॑ः | 
किमङ्ग नः पश्यसि निद्यमानान्ब्रह्मद्विषे तपुषिं हेतिम॑स्य ॥ 3 ॥ 
अव॑न्तु मामुषसो जाय॑माना अवन्तु मा सिन्धवः पिन्व॑मानाः | 
अवन्तु मा पर्वतासो ध्रुवासोऽव॑न्तु मा पितरों देवहूतौ | 4 ॥ 
विश्वदानीं सुमन॑सः स्याम॒ पश्येम नु सूर्यमु्चर॑न्तम्‌ | 
तथां करद्र्सुपतिर्वर्सूनां देवाँ ओहानोऽव॒सार्गमिष्ठः ॥ 5 ॥ 
इन्द्रो नेदिष्ठमव॒सागंमिष्ठः सर॑स्वती सिन्धुभिः पिन्व॑माना | 
पर्जन्यो न ओषंधीभिर्मयोभुरग्रिः सुशंसः सुहव॑ः पितेव॑ ॥ 6 | 


विश्वे देवास आ ग॑त शृणुता म॑ इमं हव॑म्‌ | एदं बहिनि षीदत ॥ 7॥ 
यो वो देवा घृतस्नुंना हव्येन॑ प्रतिभूषति | तं विश्व उप गच्छथ ॥ 8॥ 
उप॑ नः सूनवो गिर॑ः शृण्वन्त्वमृत॑स्य ये | सुमृळीका भ॑वन्तु नः ॥ 9॥ 
विश्वे देवा ऋतावृर्ध ऋतुभिर्हवनश्रुतः | जुषन्तां युज्यं पय॑ः ॥ 0 ॥ 
स्तोत्रमिन्द्रों म॒रुदर॑णस्त्वष्टमान्मित्रो अर्यमा।इमा हव्या जुंषन्त नः ॥ | 
इमं नों अग्ने अध्वरं होतर्वयुनशो य॑ज | चिकित्वान्दैव्यं जन॑म्‌ ॥ 2 | 
विश्वै देवाः शृणुतेमं हवं मे ये अन्तरिक्षे य उप द्यवि ष्ठ | 
ये अंग्रिजिहा उत वा यज॑त्रा आसद्यास्मिन्बहिषिं मादयध्वम्‌ ॥ 3॥ 
विश्वे देवा मम॑ शृण्वन्तु यज्ञियां उभे रोदसी अपां नपांच्च मन्म॑ | 


मा वो वचाँसि परिचक्ष्याणि वोचं सुम्नेष्विद्वो अन्त॑मा मदेम ॥ ।4 ॥ 
ये के च॒ ज्मा महिनो अहिमाया दिवो ज॑ज्ञिरे अपां सधस्थे | 
ते अस्मभ्यमिषये विश्वमायुः क्षर्प उस्रा वरिवस्यन्तु देवाः ॥ :5 || 
अग्नींपर्जन्यावव॑तं थियं मेऽस्मिन्हवे सुहवा सुष्टुतिं नः | 
इळांम॒न्यो जनयद्वर्भमन्यः प्रजावतीरिष आ धत्तमस्मे ॥ :6 | 


स्तीर्णे बहिंषिं समिधाने अग्नौ सूक्तेन महा नम॒सा विवासे | 
अस्मिन्नों अद्य विदथें यजत्रा विश्वे देवा हविषिं मादयध्वम्‌ | 7 ॥ 


(I0) 53 (म.6, अनु. 5) 
ऋषिः भरद्वाजः बार्हस्पत्यः छन्दः गायत्री -7,9-0, अनुष्टुप्‌ 8 देवता पूषा 
वयर्मु त्वा पथस्पते रथं न वाज॑सातये । धिये पूंषन्नयुज्महि | । ॥ 
अभि नो नर्यं वसुं वीरं प्रय॑तदक्षिणम्‌ । वामं गृहपंति नय ॥ 2 ॥ 
अदित्सन्तं चिदाघृणे पूषन्दानाय चोदय । पणेश्चिद्वि म्र॑दा मनः ॥ 3 ॥ 


वि प॒थो वाज॑सातये चिनुहि वि मृधो जहि । साधन्तामुग्र नो धिर्यः ॥ 4 | 


परि तृन्धि पणीनामार॑या हृद॑या कवे | अथेम॒स्मभ्यं रन्धय ॥ 5 | 


वि पूषन्नारया तुद पणेरिच्छ हृदि प्रियम्‌ । अथेमस्मभ्यं रन्धय ॥ 6 ॥ 
आ रिंख किकिरा कृंणु पणीनां हृदया कवे | अथेम॒स्मभ्यं रन्धय ॥ 7 ॥ 
यां पृषन्ब्रह्मचोद॑नीमारां बिभर्ष्याघृणे | तयां समस्य॒ हदयमा रिख किकिरा कृंणु ॥ 8 ॥ 
या ते अष्ट्रा गोओपशाघृणे पशुसाधनी । तस्यास्ते सुम्नमीमहे ॥ 9 | 
उत नों गोषणिं धिय॑मश्व॒सां वांजसामुत । नृवत्कृणुहि वीतये || ।0 | 
(0) 54 (म.6, अनु. 5) 
ऋषिः भरद्वाजः बार्हस्पत्यः छन्दः गायत्री देवता पूषा 
सं पूंषन्विदुषां नय॒ यो अञ्ज॑सानुशास॑ति | य एवेदमिति ब्रवत्‌ | । ॥ 
समु पृष्णा ग॑मेमहि यो गृहाँ अंभिशासंति । इम एवेतिं च ब्रव॑त्‌ ॥ 2 ॥ 
पूष्णश्चक्रं न रिष्यति न कोशोऽव॑ पद्यते | नो अस्य व्यथते प॒विः || 3 ॥ 
यो अस्मै हविषाविधन्न तं पूषापिं मृष्यते । प्रथमो विन्दते वसुं ॥ 4 ॥ 
पूषा गा अन्वेतु नः पूषा रक्षत्वर्वतः | पूषा वाजं सनोतु नः ॥ 5 ॥ 
पूषन्ननु प्र गा इहि यज॑मानस्य सुन्व॒तः | अस्माकं स्तुवतामुत ॥ 6 | 
मार्किनेशन्मार्की रिषन्माकीं सं शारि केव॑टे । अथारिष्टाभिरा ग॑हि ॥ 7 ॥ 
शृण्वन्तं पूषणं व॒यमिर्यमनष्टवेदसम्‌ | ईशानं राय ईमहे | 8 ॥ 
पूषन्तव॑ व्रते व॒यं न रिष्येम कदां चन | स्तोतार॑स्त इह स्म॑सि ॥ 9 | 
परि पूषा परस्ताद्धस्तं दधातु दक्षिणम्‌ | पुन॑र्नो नष्टमार्जतु || :0 ॥ 
(6) 55 (म.6, अनु. 5) 
ऋषिः भरद्वाजः बार्हस्पत्यः छन्दः गायत्री देवता पूषा 
एहि वां विमुचो नपादाघृणे सं स॑चावहै । रथीत्ऋतस्य॑ नो भव | । ॥ 
रथीतमं कप॒दिनमीर्शांनं राध॑सो महः | रायः सखायमीमहे ॥ 2 ॥ 
रायो धारास्याघृणे वसो राशिर॑जाश्व | धीव॑तोधीवतः सखा ॥ 3 ॥ 
पूषणं न्वईजाश््वमुर्पं स्तोषाम वाजिन॑म्‌ । स्वसुर्यो जार उच्यतें ॥ 4 | 
मातुर्दिधिषुमंत्रवं स्वसुर्जारः शृणोतु न । भ्रातेन्द्रस्य सखा मम॑ ॥ 5 ॥ 
आजासः पूषणं रथे निशृम्भास्ते ज॑न॒श्रिय॑म्‌ । देवं व॑हन्तु बिभ्रतः ॥ 6 | 
(6) 56 (म.6, अनु.5) 
ऋषिः भरद्वाजः बार्हस्पत्यः छन्दः गायत्री -5, अनुष्टुप्‌ 6 देवता पूषा 
य एनमादिदेशति करम्भादितिं पूषणम्‌ । न तेन॑ देव आदिशे ॥ । | 
उत धा स र॒थीत॑मः सख्या सत्प॑तिर्युजा । इन्द्र वृत्राणि जिघ्नते ॥ 2 | 
उतादः प॑रुषे गवि सूरश्चक्रं हिरण्ययम्‌ | न्यैरयद्र्थीत॑मः ॥ 3 ॥ 
यदद्य त्वा पुरुष्टत ब्रवाम दस्र मन्तुमः | तत्सु नो मन्म॑ साधय ॥ 4 ॥ 


इमं च॑ नो गवेषणं सातयें सीषधो गणम्‌ । आरात्पूषन्नसि श्रुतः ॥ 5 ॥ 


आ ते स्वस्तिमीमह आरेअघामुपांवसुम्‌ । अद्या च॑ सर्वतातये श्वश्च॑ सर्वतांतये ॥ 6॥ 


(6) 57 (म.6, अनु. 5) 
ऋषिः भरद्वाजः बार्हस्पत्यः छन्दः गायत्री देवता इन्द्रापूषणो 

इन्द्रा नु पूषणा वयं सख्याय॑ स्वस्तये | हुवेम वाजसातये || । | 

सोम॑म॒न्य उपांसदत्पार्तवे च॒म्वोः सुतम्‌ । करम्भमन्य इच्छति ॥ 2 ॥ 

अजा अन्यस्य वह्नयो हरी अन्यस्य संभृता । ताभ्यां वृत्राणि जिघ्नते ॥ ३ ॥ 

यदिन्द्रो अन॑यद्रितों महीरपो वर्षन्तमः | तत्र पूषाभ॑व॒त्सचां ॥ 4 ॥ 

तां पूष्णः सुमति वयं वृक्षस्य प्र वयामिव । इन्द्रस्य चा र॑भामहे ॥ 5 ॥ 

उत्पूषणं युवामहेऽभीशूँरिव सार॑थिः | म॒ह्या इन्द्र स्व॒स्तये ॥ 6 | 

(4) 58 (म.6, अनु. 5) 


ऋषिः भरद्वाजः बार्हस्पत्यः छन्दः त्रिष्टुप्‌ ॥,3-4, जगती 2 देवता पूषा 


शुक्रं ते अन्यद्यजतं ते अन्यद्विषुरूपे अह॑नी द्यौरिवासि | 


विश्वा हि माया अव॑सि स्वधावो भद्रा ते पूषन्निह रातिर॑स्तु || । ॥ 
अजाश्वः पशुपा वाज॑पस्त्यो धियंजिन्वो भुर्वने विश्वे अपिंतः | 
अष्ट्रां पूषा शिंथिरामुद्वरीवृजत्संचक्षांणो भुव॑ना देव ईयते ॥ 2 ॥ 
यास्ते पूषन्नावो अन्तः संमुद्रे हिरण्ययीरन्तरिक्षे चर॑न्ति | 
ताभिर्यासि दूत्यां सूर्य॑स्य॒ कामेन कृत श्रव॑ इच्छमांनः ॥ ३ ॥ 
पूषा सुबन्धुर्दिव आ पृथिव्या इळस्पतिर्मघवां दस्मवर्चाः | 
यं देवासो अददुः सूर्यायै कामेन कृतं तवसं स्वञ्च॑म्‌ ॥ 4 ॥ 
(0) 59 (म.6, अनु. 5) 


ऋषिः भरद्वाजः बार्हस्पत्यः छन्दः बृहती -6, अनुष्टप्‌ 7-0 देवता इन्द्राग्नी 


प्र नु वोचा सुतेषु वां वीर्या३ यानि चक्रर्थुः | 


हतासों वां पितरों देवशंत्रव॒ इन्द्राग्नी जीव॑थो युवम्‌ || । ॥ 
बळित्था मंहिमा वामिन्द्राग्नी पर्निष्ठ॒ आ | 
समानो वां जनिता भ्रातरा युवं यमाविहेहमातरा ॥ 2 ॥ 
ओकिवांसा सुते सचाँ अश्वा सप्तींइवादने | 
इन्द्रा न्वश्ग्री अवसेह बृञ्रिणां व॒यं देवा हवामहे ॥ 3 ॥ 
य इन्द्राग्नी सुतेषु वां स्तवत्तेष्वृतावृधा | 
जोषवाकं वर्दतः पञ्रहोषिणा न देवा भसर्थश्च॒न ॥ 4 ॥ 
इन्द्राग्नी को अस्य वां देवो मर्तश्चिकेतति | 
विषूचो अश्वान्युयुजान ईयत एकः समान आ रथें ॥ 5 ॥ 


इन्द्राग्नी अपादियं पूर्वागांत्पद्वतीभ्यः | 
हित्वी शिरों जिह्वया वाव॑दच्चरत्त्रिंशत्पदा न्य॑क्रमीत्‌ | 6 ॥ 


इन्द्राग्री आ हि त॑न्व॒ते नरो धन्वानि बाहोः | 


मा नों अस्मिन्महाधने परां वर्तं गविष्टिषु ॥ 7 ॥ 
इन्द्राग्नी तप॑न्ति माघा अर्या अरातयः | 
अप द्वेषांस्या कृतं युयुतं सूर्यादधि | 8 ॥ 
इन्द्रांग्री युवोरपि वसुं दिव्यानि पार्थिवा | 
आ न॑ इह प्र य॑च्छतं र॒यिं विश्वायुपोषसम्‌ ॥ 9 | 
इनद्राग्री उकथवाहसा स्तोमेभिर्हवनश्रुता | 
विश्वाभिर्गीभिरा ग॑तम॒स्य सोम॑स्य पीतये ॥ :0 ॥ 
(]5) 60 (म.6, अनु. 5) 


श्रथंद्रत्रमुत स॑नोति वाजमिन्द्रा यो अग्नी सहुरी सपर्यात्‌ 
इरज्यन्ता वस॒व्य॑स्य॒ भूरेः सह॑स्तमा सह॑सा वाजयन्ता 

ता योधिष्टमभि गा ईन्द्र नूनमपः स्वरुषसो अग्न ऊळ्हाः | 

दिशः स्व॑रुषसं इन्द्र चित्रा अपो गा अग्ने युवसे नियुत्वान्‌ 

आ वृत्रहणा वृत्रहभिः शुष्पैरिन्द्र यातं नमोभिरग्ने अर्वाक्‌ 

युवं राधोभिरक॑वेभिरिनद्राग्ने अस्मे भ॑वतमुत्तमेभिंः 

ता हुवे ययोरिदं पप्ने विश्वं पुरा कृतम्‌ । इन्द्राग्नी न म॑र्धतः 


उग्रा विघनिना मृध इन्द्राग्नी ह॑वामहे | ता नों मूळात ईहशें 

हतो वृत्राण्यार्या हतो दासानि सत्प॑ती | हतो विश्वा अप द्विषः 

इन्द्रांग्री युवामिमेरेभि स्तोमां अनूषत | पिब॑तं शंभुवा सुतम्‌ 

या वां सन्तिं पुरुस्पृहो नियुतों दाशुषे नरा । इन्द्राग्नी ताभिरा ग॑तम्‌ 

ताभिरा ग॑च्छतं नरोपेदं सर्व॑नं सुतम्‌ | इन्द्राग्नी सोम॑पीतये 

तमीळिष्व यो अचिषा वना विश्वां परिष्वज॑त्‌। कृष्णा कृणोतिं जिह्वयां | 
य इद्ध आविवासति सुम्नमिन्द्रस्य मर्त्य॑ः । युम्नाय॑ सुतरां अपः | 
ता नो वाज॑वतीरिष॑ आशून्पिंपृतमर्वतः । इन्द्रमग्निं च॒ वोळह॑वे | 


उभा वांमिन्द्राग्नी आहुवध्या उभा राध॑सः सह मांदयध्यैं 
उभा दाताराविषां र॑यीणामुभा वाज॑स्य सातये हुवे वाम्‌ | 
आ नो गर्व्येभिरश्व्यैर्वसव्यैर्रुपं गच्छतम्‌ । 

सखायौ देवौ स॒ख्याय॑ शंभुवेन्द्राग्नी ता ह॑वामहे | 
इन्द्राग्नी शृणुतं हवं यज॑मानस्य सुन्व॒तः । वीतं हव्यान्या ग॑तं पिब॑तं सोम्यं मधुं | 


!4 | 
5 ॥ 


(]4) 0] (म.6, अनु.5) 

इयमं॑ददाद्रभसमृणच्युतं दिवोदासं वध््यश्वार्यं दाशुषे | 


या शश्वॅन्तमाचखादांवसं पणि ता ते दात्राणि तविषा स॑रस्वति || : ॥ 
इयं शुष्मेभिबिस॒खाईवारुज॒त्सानुं गिरीणां त॑विषेभिरूमिर्भिः | 
पारावतघ्रीमर्वसे सुवृक्तिभिः सर॑स्वतीमा विवासेम धीतिभिः ॥ 2 ॥ 
सर॑स्वति देवनिदो नि बर्हय प्रजां विश्व॑स्य॒ बृस॑यस्य मायिन॑ः | 
उत क्षितिभ्योऽवनीरविन्दो विषमेभ्यो अस्रवो वाजिनीवति ॥ 3 ॥ 
प्र णो देवी सर॑स्वती वाजेभिर्वाजिनींबती । धीनाम॑वित्र्यवतु ॥4॥ 
यस्त्वां देवि सरस्वत्युपब्रूते धनें हिते | इन्द्रं न वृत्रतूर्य ॥ 5 | 
त्वं देवि सरस्व॒त्यवा वाजेषु वाजिनि | रदा पूषेव॑ नः स॒निम्‌ ॥ 6 ॥ 
उत स्या नः सर॑स्वती घोरा हिर॑ण्यवर्तनिः | वृत्रश्नी वैष्टि सुष्टतिम्‌ ॥ 7 ॥ 
यस्या अनन्तो अहुतस्त्वेषश्वरिष्णुरर्णवजः । अमश्चर॑ति रोरुवत्‌ ॥ 8 ॥ 
सा नो विश्वा अति द्विषः स्वसुरन्या ऋतावरी | अतन्नहेंव सूर्यः ॥ 9 | 
उत न॑ः प्रिया प्रियासु सप्तस्वसा सुजुष्टा । सर॑स्वती स्तोम्या भूत्‌ ॥ 0॥ 
आपप्रुषी पार्थिवान्युरु रजो अन्तरिक्षम्‌ । सर॑स्वती निदस्पातु | ।4 | 
त्रिष॒धस्थां सप्तर्धातुः पञ्च॑ जाता व॒र्धय॑न्ती । वाजेवाजे हव्यां भूत्‌ ॥ 2॥ 
प्र या म॑हिम्ना महिनांसु चेकिते द्युम्नेभिरन्या अपसांमपस्त॑मा | 
रथव बृहती विभ्वने कृतोपस्तुत्यां चिकितुषा सर॑स्वती | 3 ॥ 
सर॑स्वत्य॒भि नों नेषि वस्यो माप॑ स्फरीः पयसा मा न॒ आ ध॑क्‌ | 
जुषस्व नः स॒ख्या वेश्यां च मा त्वत्क्षेत्राण्यरणानि गन्म | ॥4 | 


| इति चतुर्थाष्टके अष्टमोऽध्यायः समाप्तः | 


| इति चतुर्थाष्टकः समाप्तः | 


(I]) 


| अथ पञ्चमाष्टकः । 
(प्रथमोऽध्यायः ॥ वर्गाः ।-27) 

L) 


स्तुषे नरां दिवो अस्य प्रसन्ताऽश्चिनां हुवे जर॑माणो अकैः 
या सद्य उस्रा व्युषि ज्मो अन्तान्युरयूषतः पर्युरू वरांसि 
ता य॒ज्ञमा शुर्चिभिश्चक्रमाणा रथस्य भानुं रुरुचू रजोभिः 
पुरू वरांस्यमिता मि्मानाऽपो धन्वान्यतिं याथो अञ्रान्‌ 
ता ह त्यद्वतिर्यदर्रा्रमुग्रेत्या धिय॑ ऊहथुः शश्वदश्वैः 
मनोजवेभिरिषिरैः श॒यध्यै परि व्यथिर्दाशुषो मर्त्य॑स्य 
ता नव्य॑सो जर॑माणस्य मन्मोप॑ भूषतो युयुजानसंप्ती 
शुभं पृक्षमिषमूर्ज वह॑न्ता होतां यक्षत्प्रलो अध्रुग्युवाना 
ता व॒ल्गू दस्रा पुंरुशार्कतमा प्रल्ला नव्य॑सा वच॒सा विवासे 
या शंस॑ते स्तुव॒ते शंभ॑विष्ठा बभूवतुर्गृणते चित्रराती 
ता भुज्युं विभिंरञ््यः संमुद्रात्तुग्रस्य सूनुमूहथू रजोभिः 
अरेणुभिर्याजनेभिर्भुजन्ता पतत्रिभिरर्णसो निरुपस्थात्‌ 
वि जयुषा रथ्या यातुमद्रिं श्रुतं हवं वृषणा वध्रिम॒त्याः 
दशस्यन्ता श॒यवें पिप्यथुर्गामिति च्यवाना सुमतिं भूरण्यू 
यद्रोदसी प्रदिवो अस्ति भूमा हेळों देवानामुत म॑त्त्यत्रा 
तदांदित्या वसवो रुद्रियासो रक्षोयुजे तपुरघं दधात 
य ई राजानावृतुथा विदधद्रज॑सो मित्रो वरुणश्चिकेतत्‌ 
गम्भीराय रक्ष॑से हेतिम॑स्य॒ द्रोघाय चिद्रच॑स आन॑वाय 
अन्तरश्चक्रैस्तन॑याय वर्तिद्युमता यातं नृवता रथेन 
सनुत्येन॒ त्यज॑सा मर्त्य॑स्य वनुष्य॒तामपिं शीर्षा व॑वृक्तम्‌ 
आ प॑रमाभिरुत मंध्यमार्भिनियुद्धिर्यातमव॒मार्भिरर्वाक्‌ 
टृळ्हस्य॑ चिद्गोमतो वि व्रजस्य॒ दुरो वर्तं गृण॒ते चित्रराती 

क्त्या वल्गू पुरुहूताद्य दूतो न स्तोमो ऽविदन्नम॑स्वान्‌ 
आ यो अर्वाङ्नासंत्या ववर्त प्रेष्ठा ह्यस॑थो अस्य॒ मन्म॑न्‌ 
अरं मे गन्तं हव॑नायास्मै गृणाना यथा पिबाथो अन्धः 


(म.6, अनु.6) 
देवता अश्विनौ 


| 
|| । | 
| 
॥ 2 | 
| 
|| 3 ॥ 
| 
|| 4 | 
| 
|| 5 ॥ 
| 
|| 6 ॥ 
| 
|| 7 ॥ 
| 
॥ 8 ॥ 
| 
|| 9 ॥ 
| 
॥ :0 | 
| 
|| ।] | 
(म.6, अनु.6) 


परि ह॒ त्यद्वतिर्याथो रिषो न यत्परो नान्त॑रस्तुतुर्यात्‌ ॥ 2 ॥ 
अकारि वामन्ध॑सो वरीमन्नस्तारि ब॒हिः सुप्रायणर्तमम्‌ | 


उत्तानह॑स्तो युव॒युर्व॑व॒न्दा वां नक्ष॑न्तो अद्र॑य आञ्जन्‌ ॥ ३ ॥ 
ऊर्ध्वो वांमग्निर॑ध्वरेष्व॑स्थात्प्र रातिरेति जूणिनी घृताचीं | 
प्र होतां गूर्तमना उराणोऽयुक्त यो नास॑त्या हवीमन्‌ ॥ 4 | 
अधि श्रिये दुहिता सूर्य॑स्य॒ रथं तस्थौ पुरुभुजा श॒तोतिम्‌ | 
प्र मायाभिर्मायिना भूतमत्र नरां नृतू जनिमन्यज्ञियानाम्‌ ॥ 5 ॥ 
युवं श्रीभिर्दर्शताभिंराभिः शुभे पृष्टिमूहथुः सूर्यार्याः | 
प्र वां वयो वपुषेऽनुं पञन्नक्षद्राणी सुष्टुता धिष्ण्या वाम्‌ || 6 ॥ 
आ वां वयोऽश्वासो वहिष्ठा अभि प्रयों नासत्या वहन्तु | 
प्र वां रथो मनोजवा असर्जीषः पृक्ष इषिधो अनुं पूर्वीः ॥ 7 ॥ 
पुरु हि वां पुरुभुजा देष्णं धेनुं न॒ इष॑ पिन्वतमसंक्राम्‌ | 
स्तुत॑श्च वां माध्वी सुष्टतिश्व रसांश्च ये वामनु रातिमग्म॑न्‌ || 8 | 
उत म॑ ऋज्रे पुर॑यस्य रघ्वी सुंमीळहे श॒तं पेरुके च॑ पक्का | 
शाण्डो दाद्धिरणिनः स्मद्दिष्टीन्दश वशासो अभिषार्च ऋष्वान्‌ ॥ 9 ॥ 
सं वां श॒ता नांसत्या सहस्राश्वानां पुरुपन्था गिरे दात्‌ | 
भ्रद्दांजाय वीर नू गिरे दाद्धता रक्षांसि पुरुदंससा स्युः || ॥0 ॥ 
आ वां सुम्ने वरिमन्त्सूरिभिः ष्याम्‌ || ।] ॥ 
(6) 64 (म.6, अनु.6) 

उदु श्रिय उषसो रोच॑माना अस्थुरपां नोर्मयो रुश॑न्तः | 


कृणोति विश्वां सुपथां सुगान्यभूदु वस्वी दक्षिणा मघोनी || ¡ ॥ 
भुद्रा दक्ष उर्विया वि भास्युत्ते शोचिर्भानवो द्यामपप्तन्‌ | 
आविर्वक्षः कृणुषे शुम्भमानोषो देवि रोच॑माना महोभिः ॥ 2 | 
वह॑न्ति सीमरुणासो रुश॑न्तो गार्वः सुभगामुर्विया प्रथानाम्‌ | 
अपेजते शूरो अस्तेव शत्रून्बाधते तमो अजिरो न वोळहां ॥ 3 ॥ 
सुगोत तें सुपथा पर्वतेष्ववाते अपस्तरसि स्वभानो | 
सा न आ व॑ह पृथुयामन्नृष्वे र॒यिं दिवो दुहितरिषयध्यें || 4 | 
सा व॑ह योक्षभिरवातोषो वरं वह॑सि जोष॒मनुं | 
त्वं दिंवो दुहितर्या है देवी पूर्वहूतौ मंहनां दर्शता भूः ॥ 5 ॥ 


उत्ते वयंश्रिद्दसतेरपप्तन्नरश्व ये पितुभाजो व्युष्टी | 
अमा स॒ते व॑हसि भूरिं वाममुषो देवि दाशुषे मर्त्याय ॥ 6 | 


(6) 

(I]) 


एषा स्या नों दुहिता दिंवोजाः क्षितीरुच्छन्ती मानुषीरजीगः 
या भानुना रुश॑ता राम्यास्वज्ञायि तिरस्तम॑सश्विदक्तून्‌ 
वि तद्ययुररुणयुग्भिरश्वेश्चित्र भान्त्युषसंश्चन्द्ररथाः 
अग्र॑ य॒ज्ञस्य॑ बृहतो नय॑न्तीवि ता बांधन्ते तम ऊर्म्यायाः 
श्रवो वाजमिषमूर्ज वरहन्तीनि दाशुर्ष उषसो मर्त्याय 
म॒घोनी बीरव॒त्परत्यमाना अवो धात विधते रल्॑मद्य 
इदा हि वों विधते रल्लमस्तीदा वीराय॑ दाशुर्ष उषासः 
इदा विप्राय जर॑ते यदुक्था नि ष्म॒ मार्वते वहथा पुरा चित्‌ 
इदा हि त॑ उषो अद्रिसानो गोत्रा गवामङ्गिरसो गृणन्ति 
व्यशकेण बिभिदु्ब्रह्म॑णा च सत्या नृणार्म॑भवद्देवहृतिः 
उच्छा दिंबो दुहितः प्रत्नवन्नो भरद्वाजवद्विधते म॑घोनि 
सुवीरं रयिं गृणते रिरीह्युरुगायमधि धेहि श्रवो नः 

वपुर्नु तञ्चिकितुषें चिदस्तु समानं नाम धेनु पत्य॑मानम्‌ 
मतेष्वन्यद्दोहसे पीपार्य सकृच्छुक्रं दुदुहे पृश्चिरूधः 

ये अग्नयो न शोशुचन्निधाना द्विर्यत्त्रिर्मरुतो वावृधन्त॑ 
अरेणवों हिरण्ययांस एषां साकं नृम्णैः पौँस्येभिश्च भूवन्‌ 
रुद्रस्य ये मीळहुषः सन्तिं पुत्रा यांश्चो नु दाधृविर्भरध्यै 
विदे हि माता महो मही षा सेत्पृश्निः सुभ्वेरं गर्भमार्धात्‌ 
न य ईष॑न्ते जनुषोऽया न्वशैन्तः सन्तोऽवद्यानि पुनानाः 
निर्यहुद्दे शुचयोऽनु जोषमनु श्रिया तन्व॑मुक्षमांणाः 

मक्षू न येषुं दोहसे चिद॒या आ नामें धृष्णु मारतं दर्धानाः 
न ये स्तौना अयासों मह्ना नू चिंत्सुदानुरव॑ यासदुग्रान्‌ 
त इदुग्राः शव॑सा धृष्णुषेणा उभे युंजन्त रोदसी सुमेके 
अध॑ स्मैषु रोदसी स्वशोचिरारम॑वत्सु तस्थौ न रोकः 
अनेनो वो मरुतो यामो अस्त्वन॒श्वश्चिद्यमजत्यर॑थीः 
अनव॒सो अनभीशू र॑ज॒स्तूर्वि रोदसी पर्थ्या याति सार्धन्‌ 
नास्य॑ व॒र्ता न त॑रुता न्व॑स्ति मरुतो यमर्वथ॒ वाज॑सातौ 


(म.6, अनु.6) 
देवता उषाः 


| 
|| 4 ॥ 
| 
|| 2 ॥ 
| 
|| ३ ॥ 
| 
|| 4 ॥ 
| 
|| 5 ॥ 
| 
|| 6 ॥ 
(म.6, अनु.6) 
देवता मरुतः 


(I]) 


तोके वा गोषु तन॑ये यम॒प्सु स व्रजं दर्ता पार्ये अध द्योः 
प्र चित्रम॒कं गृणते तुराय मारुताय स्वत॑वसे भरध्वम्‌ 
ये सहांसि सह॑सा सर्ह॑न्ते रेज॑ते अग्ने पृथिवी मखेभ्यः 
त्विषीमन्तो अध्वरस्येव दिद्युत्तंषुच्यव॑सो जुह्रोर नाग्नेः 
अर्चत्र॑यो धुन॑यो न वीरा भ्राज॑ज्जन्मानो मरुतो अधृष्टाः 
तं वृधन्तं मारुतं भ्राज॑दृष्टिं रुद्रस्य॑ सूनुं हवसा विवासे 


दिवः शर्धाय॒ शुच॑यो मनीषा गिरयो नाप॑ उग्रा अस्पृध्रन्‌ 
67 


ऋषिः भरद्वाजः बार्हस्पत्यः 


विश्वेषां वः स॒तां ज्येष्ठतमा गी्भिमित्रावरुणा वावृधध्यै 

सं या र॒श्मेव॑ यमतुर्यमिष्ठा द्वा जनाँ असमा बाहुभिः स्वैः 
इयं मद्वां प्र स्तृणीते मनीषोप॑ प्रिया नम॑सा बहिरच्छ 

य॒न्तं नों मित्रावरुणावधृष्टं छुदिर्यद्वां वरूथ्यं सुदानू 

आ यातं मित्रावरुणा सुश॒स्त्युप॑ प्रिया नम॑सा हूयमाना 

सं याव॑प्रःस्थो अपसेव जनांज्छुधीय॒तश्चिद्यतथो महित्वा 
अश्वा न या वाजिनां पूतबन्धू ऋता यद्वर्भमदितिर्भर॑ध्यै 

प्र या महिं महान्ता जाय॑माना घोरा मर्ताय रिपवे नि दीधः 
विश्वे यद्वां मंहना मन्द॑मानाः क्षत्रं देवासो अदधुः स॒जोषाः 
परि यद्भूथो रोदसी चिदुवी सन्ति स्पशो अदब्धासो अर्मूराः 
ता हि क्षत्रं धारयेथे अनु दूनंहेथे सार्नुमुपमाविंव द्योः 
दृळ्हो नक्षेत्र उत विश्वदेवो भूमिमातान्द्यां धासिनायोः 

ता विग्रं धैथे जठरं पृणध्या आ यत्सद्म सभृतयः पृणन्ति 
न मष्यन्ते युवृतयोऽवाता वि यत्पयो विश्वजिन्वा भर॑न्ते 
ता जिहया सदमेदं सुमेधा आ यद्वां स॒त्यो अरति्ऋते भूत्‌ 
तद्वां महित्वं घृतान्नावस्तु युवं दाशुषे वि चयिष्टमंहः 

प्र यद्वां मित्रावरुणा स्पूर्धन्प्रिया धाम॑ युवधिता मिनन्ति 

न ये देवास ओह॑सा न मर्ता अयज्ञसाचो अप्यो न पुत्राः 
वि यद्वाचं कौस्तासो भर्र॑न्ते शंसन्ति के चिन्निविदो मनानाः 
आद्वां ब्रवाम सत्यान्युक्था नर्किदेवेभिर्यतथो महित्वा 
अवोरित्था वां छर्दिषों अभिष्ट युबोमित्रावरुणावस्कृधोयु 
अनु यद्वावः स्फुरानृजिप्यं धृष्णुं यद्रणे वृष॑णं युनज॑न्‌ 


|| 8 | 

| 

|| 9 ॥ 

| 

|| 40 ॥ 

| 

|| ।] | 

(म.6, अनु.6) 

देवता मित्रावरुणौ 

| 

|| 4 ॥ 

| 

|| 2 ॥ 

| 

|| ३ ॥ 

| 

| 

| 5 | 

| 

|| 6 ॥ 

| 

|| 7 ॥ 

| 

|| 8 | 

| 

|| 9 ॥ 

| 

|| 40 ॥ 

| 

|| ।] | 


(I) 68 (म.6, अनु.6) 


ऋषिःभरद्वाजः बार्हस्पत्यः छन्दः त्रिष्टुप्‌ ।-8,।4, जगती 9-0 देवता इन्द्रावरुणौ 


श्रृष्टी वाँ यज्ञ उद्य॑तः स॒जोषां मनुष्वदवक्तबहिषो यजध्यै | 


आ य इन्द्रावरुणाविषे अद्य महे सुम्नाय॑ मह आंव॒वर्तत्‌ || । ॥ 
ता हि श्रेष्ठा देवर्ताता तुजा शूरांणां शविष्ठा ता हि भूतम्‌ | 
मघोनां मंहिष्ठा तुविशुष्म ऋतेन॑ वृत्रतुरा सर्वसेना ॥ 2 ॥ 
ता गृणीहि नमस्येभिः शूषैः सुप्नेभिरिन्द्रावरुणा चकाना | 
वज्रेणान्यः शवसा हन्ति वृत्रं सिषक्त्थन्यो वृजनेषु विप्रः ॥ ३ ॥ 
ग्राश्व यन्नर॑श्च वावृधन्त विश्वे देवासो न॒रां स्वगूर्ताः | 
रैभ्यं इन्द्रावरुणा महित्वा द्यौश्च॑ पृथिवि भूतमुवी ॥ 4 | 
स इत्सुदानुः स्ववाँ ऋतावेन्द्रा यो वां वरुण दाश॑ति त्मन्‌ | 
इषा स द्विषस्तरेद्दास्वान्वंसंद्रयिं र॑यिवत॑श्च जनांन्‌ || 5 ॥ 
यं युवं दाश्वध्वराय देवा र॒यिं ध॒त्थो वसुमन्तं पुरुक्षुम्‌ | 
अस्मे स इन्द्रावरुणावपिं ष्यात्प्र यो भनक्ति वनुषामशस्तीः || 6 ॥ 
उत न॑ः सुत्रात्रो देवगोपाः सूरिभ्य इन्द्रावरुणा र॒यिः ष्यात्‌ | 
येषां शुष्मः पृतनासु साह्वान्प्र सद्यो द्युम्ना तिरते ततुंरिः || 7 ॥ 
नू न॑ इन्द्रावरुणा गृणाना पृङ्क्तं र॒यिं सौश्रवसाय॑ देवा | 
इत्था गृणन्तों म॒हिन॑स्य॒ शर्धोऽपो न नावा दुरिता त॑रेम ॥ 8 | 
प्र सम्राजें बृहते मन्म नु प्रियमर्च देवाय॒ वरुणाय सप्रर्थः | 
अयं य उर्वी महिना महिव्रतः क्रत्वां विभात्यजरो न शोचिषा ॥ 9 | 
इन्द्रावरुणा सुतपाविमं सुतं सोमं पिबतं मद्यं धृतव्रता | 
युवो रथो अध्वरं देववीतये प्रति स्वसरमुपं याति पीतये ॥ :0 | 
इन्द्रावरुणा मर्धुमत्तमस्य॒ वृष्णः सोम॑स्य वृषणा वृषेथाम्‌ | 
इदं वामन्धः परिंषिक्तमस्मे आसय्यास्मिन्बर्हिषिं मादयेथाम्‌ | । ॥ 
(8) 69 (म.6, अनु.6) 


ऋषिः भरद्वाजः बार्हस्पत्यः देवता इन्द्राविष्णू 


सं वां कर्मणा समिषा हिंनोमीन्द्राविष्णू अपंसस्पारे अस्य | 


जुषेथां यज्ञं द्रविणं च धत्तमरिष्टे्नः प॒थिभिः पारय॑न्ता || । ॥ 
या विश्वांसां जनितारा मतीनामिन्द्राविष्णू कलर्शा सोम॒धानां | 
प्र वां गिर॑ः श॒स्यमांना अवन्तु प्र स्तोमांसो गीयमानासो अकैः ॥ 2 | 


इन्द्राविष्णू मदपती मदानामा सोमं यातं द्रविणो दधांना | 


सं वामज्ञन्त्वक्तुभिर्मतीनां सं स्तोमांसः शस्यमांनास उक्थैः || ३ ॥ 
आ वामश्वासो अभिमातिषाह इन्द्राविष्णू सधमादो वहन्तु | 


जुषेथां विश्वा हव॑ना मतीनामुप ब्रह्माणि शृणुतं गिरो मे ॥ 4 ॥ 
इन्द्राविष्णू तत्पनयाय्यं वां सोम॑स्य॒ मद उरु च॑क्रमाथे | 
अकृणुतमन्तरिक्षं वरीयोऽप्रथतं जीवसे नो रजांसि ॥ 5 ॥ 
इन्द्राविष्णू हविर्षा वावृधानाग्राद्वाना नम॑सा रातहव्या | 
घृतासुती द्रविणं धत्तमस्मे संमुद्रः स्थः कलशः सोम॒धान॑ः ॥ 6 | 
इन्द्राविष्णू पिब॑तं मध्वों अस्य सोम॑स्य दस्रा जठर॑ पृणेथाम्‌ | 
आ वामन्धांसि मदिराण्यग्मन्नुप ब्रह्माणि शृणुतं हवं मे | 7 ॥ 
उभा जिग्यथुर्न परा जयेथे न परां जिग्ये कतरश्चनैनोः | 
इन्द्रश्च विष्णो यदप॑स्पृधेथां त्रेधा सहस्रं वि तदैरयेथाम्‌ ॥ 8 | 
(6) 70 (म.6, अनु.6) 


ऋषिःभरद्वाजः बाहस्पत्यः छन्दः जगती देवता द्यावापृथिवी 


घृतव॑ती भुर्वनानामभिश्रियोवी पृथ्वी म॑धुदुघें सुपेश॑सा | 
द्यावापृथिवी वरुणस्य धर्म॑णा विर्ष्कभिते अजरे भूरिरेतसा || । ॥ 
असंश्चन्ती भूरिधारे पयस्वती घृतं दुहाते सुकृते शुचिव्रते | 
राज॑न्ती अस्य भुवनस्य रोदसी अस्मे रेतः सिञ्चतं यन्मनुर्हितम्‌ ॥ 2॥ 
यो वामृजवे क्रम॑णाय रोदसी मतों ददाश॑ धिषणे स सांधति | 


प्र प्रजाभिर्जायते धर्मणस्परि युवोः सिक्ता विषुरूपाणि सब्र॑ता ॥3॥ 
घृतेन द्यावापृथिवी अभीवृते घृतश्रिया घृतपृचा घृतावृधां | 
उर्वी पृथ्वी होतृवूर्ये पुरोहिते ते इद्विप्रा ईळते सुम्नमिष्टये ॥ 4 | 
मधुं नो द्यावापृथिवी मिमिक्षतां मधुश्चुतां मधुदुघे मधुव्रते | 
दर्धाने य॒ज्ञं द्रविंणं च देवता महि श्रवो वाज॑मस्मे सुवीर्यम्‌ ॥ 5 ॥ 


ऊजं नो द्यौश्च॑ पृथिवी च॑ पिन्वतां पिता माता विश्वविदां सुदंससा | 
संरराणे रोदसी विश्वशंभुवा स॒निं वाजं र॒यिम॒स्मे समिन्वताम्‌ ॥6॥ 
(6) 7] (म.6, अनु.6) 


ऋषिः भरद्वाजः बार्हस्पत्यः छन्दः जगती 4-3, त्रिष्टुप्‌ 4-6 देवता सविता 


उदु ष्य देवः सविता हिंरण्यया बाहू अयंस्त सव॑नाय सुक्रतुं | 
घृतेन॑ पाणी अभि प्रुष्णुते म॒खो युवां सुदक्षो रज॑सो विध॑र्मणि ॥ ।॥ 
देवस्य वयं स॑वितुः सवीमनि श्रेष्ठे स्याम॒ वसुनश्च दावने | 
यो विश्व॑स्य द्विपदो यश्चतुष्पदो निवेशने प्रसवे चासि भूमनः ॥ 2 ॥ 


अदब्धेभिः सवितः पायुभिट्ठं शिवेभिरद्य परि पाहि नो गय॑म्‌ | 


हिर॑ण्यजिह्वः सुविताय॒ नव्य॑से रक्षा मार्किनी अघशंस ईशत ॥ 3 ॥ 
उदु ष्य देवः स॑विता दमूंना हिर॑ण्यपाणिः प्रतिदोषमस्थात्‌ | 
अयोहनुर्यजतो मन्द्रजिंह आ दाशुषे सुवति भूरिं वामम्‌ ॥ 4 | 
उदू अयाँ उपवक्तेव बाहू हिंरण्ययां सविता सुप्रतीका | 
दिवो रोहांस्यरुहत्पृथिव्या अरीरमत्पतय॒त्कञ्चिदभ्व॑म्‌ || 5 ॥ 
वाममद्य सवितर्वाममु श्वो दिवेदिवे वाममस्मभ्यं सावीः | 
वामस्य॒ हि क्षय॑स्य देव॒ भूरेरया धिया वामभाज॑ः स्याम || 6 ॥ 
(5) 72 (म.6, अनु.6) 


ऋषिः भरद्वाजः बार्हस्पत्यः देवता इन्द्रासोमौ 


इन्द्रासोमा महि तद्वां महित्वं युवं महानि प्रथ॒मानि चक्रथुः | 


युवं सूर्य विविदथुर्युवं स्वर्विश्वा तमांस्यहतं निदश्च ॥ : | 
इन्द्रासोमा वासय॑थ उषासमुत्सूर्यं नयथो ज्योतिषा सह | 
उप द्यां सकम्भथुः स्कम्भनेनाप्र॑थतं पृथिवी मातरं वि ॥ 2 ॥ 
इन्द्रांसोमावहिंमपः परिष्ठां हथो वृत्रमनुं वां द्यौर॑मन्यत | 
्रा्णास्यैरयतं नदीनामा संमुद्राणि पप्रथुः पुरूणि ॥ 3 ॥ 
इन्द्रासोमा पक्कमामास्वर्न्तान गवामिइईधथुर्वक्षणांसु | 
जगृभथुरनंपिनद्धमासु रुशंज्चित्रासु जर्गतीष्वन्तः ॥ 4 ॥ 
इन्द्रासोमा युवमङ्ग तरुत्रमपत्यसाचं श्रृत्यं रराथे | 
युवं शुष्मं न्यं चर्षणिभ्यः सं विव्यथुः पृतनाषाहमुग्रा ॥ 5 ॥ 
(3) 73 (म.6, अनु.6) 


ऋषिः भरद्वाजः बार्हस्पत्यः देवता बृहस्पतिः 


यो अद्रिभित्प्रथमजा ऋतावा बृहस्पर्तिराङ्गिरसो हविष्मान्‌ | 


द्विबर्हज्मा प्राघर्मसत्पिता न आ रोद॑सी वृषभो रोरवीति || । ॥ 
जनाय चिद्य ईव॑त उ लोकं बृहस्पतिर्देबहूतौ च॒कार॑ | 
प्रन्वृत्राणि वि पुरों दर्दरीति जयञ्छत्रँरमित्रान्पृत्सु सार्हन्‌ ॥ 2 ॥ 


बृहस्पतिः समजयद्दसूनि महो व्र॒जान्‌ गोम॑तो देव एषः | 
अपः सिषांसन्त्स्वर्रप्रंतीतो बृहस्पतिर्हन्त्यमित्रमकैः ॥ 3 ॥ 


(4) 74 (म.6, अनु.6) 


ऋषिः भरद्वाजः बार्हस्पत्यः देवता सोमारुद्रौ 


सोमारुद्रा धारयेंथामसुर्य१ प्र वामिष्टयोऽर॑मश्चुवन्तु | 


दमेंदमे स॒प्त रत्ना दर्धांना शं नो भूतं द्विपदे शं चतुष्पदे || । ॥ 
सोमारुद्रा वि वृहतं विषूचीममीवा या नो गर्यमाविवेश॑ | 
आरे बांधेथां निर््रतिं पराचैरस्मे भद्रा सौश्रवसानि सन्तु ॥ 2 ॥ 
सोमारुद्रा युवमेतान्यस्मे विश्वा तनूर्ष भेषजानि धत्तम्‌ | 
अर्व स्यतं मुञ्चतं यन्नो अस्ति तनूष बद्धं कृतमेनों अस्मत्‌ ॥ ३ ॥ 
तिग्मायुंधौ तिग्महेती सुशेवौ सोमारुद्राविह सु मूळतं नः | 
प्र नों मुञ्चतं वरुणस्य पाशाद्गोपायतं नः सुमनस्यमाना ॥ 4 ॥ 
(]9) 75 (म.6, अनु.6) 


ऋषिः पायुः भारद्वाजः छन्दः त्रिष्टुप्‌ ।-5,7-9,,44,48, जगती 6,0, अनुष्टप्‌ 2-3,45-6,9, 
पङ्किः 7 देवता वर्म ॥, धनुः 2, ज्या 3, आली 4, इषुधिः 5, सारथिरश्मयः 6, अश्वाः 7, रथः 8, 


रथगोपाः 9, ब्राह्मण-पितृ-सोम-द्यावापृथिवी-पूषणः 0, इषवः 4-2,5-6, प्रतोदः ।3, हस्तघ्नः 4, 
युद्धभूमि-कवच-ब्रह्मणस्पत्यदितयः ॥7, वर्म-सोम-वरुणाः 8, देवब्रह्माणि ॥9 


जीमूर्तस्येव भवति प्रतीकं यद्वर्मी याति समदामुपस्थे | 


अनाविद्धया तन्वां जय त्वं स त्वा वर्म॑णो महिमा पिपर्तु || । ॥ 
धन्वना गा धन्व॑नाजि ज॑येम॒ धन्व॑ना तीव्राः समदो जयेम | 
धनुः शत्रोरपकामं कृणोति धन्व॑ना सर्वाः प्रदिशो जयेम ॥ 2 | 
वक्ष्यन्तीवेदा गनीगन्ति कर्ण प्रियं सखायं परिषस्वजाना | 
योषेव शिङ्क्ते वितताधि धन्व॒ड्या इयं सम॑ने पारय॑न्ती || ३ ॥ 


ते आचर॑न्ती सम॑नेव॒ योषां मातेव॑ पुत्रं बिभृतामुपस्थे | 

अप शर््रन्विध्यतां संविदाने आलं इमे विष्फुरन्ती अमित्रान्‌ ॥ 4 ॥ 

बह्वीनां पिता बहुरस्य पुत्रश्चिश्चा कृणोति सम॑नाव॒गत्य॑ | 

इषुधिः सङ्काः पृत॑नाश्च॒ सर्वाः पृष्ठे निनद्धो जयति प्रसूंतः ॥ 5 ॥ 
रथे तिष्टज्नयति वाजिनः पुरो यत्र॑यत्र कामय॑ते सुषारथिः | 
अभीशूनां महिमानं पनायत॒ मन॑ः प॒श्चादनुं यच्छन्ति र॒श्मयः || 6 ॥ 
तीव्रान्घोर्षान्कृण्वते वृर्षपाण॒योऽश्वा रथेभिः सह वाजर्यन्तः | 
अवक्रामन्तः प्रप॑दैरमित्रान्‌ क्षिणन्ति शत्रूँरन॑पव्ययन्तः ॥ 7 ॥ 
रथवार्हनं ह॒विर॑स्य॒ नाम॒ यत्रायुंधं निहितमस्य वर्म | 
तत्रा रथमुर्प श॒ग्मं स॑देम विश्वाहा वयं सुंमनस्यर्मानाः ॥ 8 | 
स्वादुषंसदः पितरों वयोधाः कृच्छ्रेश्रितः शक्तीवन्तो गभीराः | 
चित्रसेना इषुबला अमृध्राः स॒तोवीरा उरवो व्रातसाहाः ॥ 9 | 


ब्राह्मणासः पितरः सोम्यांसः शिवे नो द्यावापृथिवी अनेहसां | 


पूषा न॑ पातु दुरितादतावृधो रक्षा माकिनो अघशंस ईशत || ॥0 ॥ 
सुपर्ण वस्ते मृगो अस्या दन्तो गोभिः संन॑द्धा पतति प्रसूता | 
यत्रा नरः सं च वि च द्रव॑न्ति तत्रास्मभ्यमिषवः शर्म यंसन्‌ || 4 | 


ऋजीते परि वृङ्धि नोऽश्मा भवतु नस्तनूः। सोमो अधि ब्रवीतु नोऽदितिः शर्म यच्छतु| 2 ॥ 
आ जंङ्न्ति सान्वेषां जघनाँ उप॑ जिघ्रते | अश्वाजनि प्रचेत॒सोऽश्वान्त्स॒मत्सु चोदय ॥ ।3 ॥ 
अहिरिव भोगैः पर्येति बाहुं ज्यायां हेतिं परिबाध॑मानः | 
हस्तध्नो विश्वां वयुनानि विद्वान्पुमान्पुमांसं परि पातु विश्वर्तः || ॥4 | 
आलांक्ता या रुरुशीष्ण्यथो यस्या अयो मुखम्‌ | इदं पर्जन्यरेतस इष्वै देव्यै बृहन्नमः ॥ 5 | 
अव॑सृष्टा परां पत शर॑व्ये ब्रह्म॑संशिते । गच्छामित्रान्प्र प॑द्यस्व॒ मामीषां क॑ चनोच्छिषः ॥ 6 ॥ 
यत्र॑ बाणाः संपर्त॑न्ति कुमारा विशिखाईंव | 


तत्रा नो ब्रह्म॑णस्पतिरदिंतिः शर्म॑ यच्छतु विश्वाहा शर्म॑ यच्छतु || ॥7 ॥ 
मर्माणि ते वर्मणा छादयामि सोमस्त्वा राजामृतेनार्नु वस्ताम्‌ | 
उरोर्वरीयो वरुणस्ते कृणोतु जयन्तं त्वानुं देवा म॑दन्तु || :8 ॥ 


यो नः स्वो अर॑णो यश्च निष्ट्यो जिघांसति | देवास्तं सर्वे धूर्वन्तु ब्रह्म वर्म ममान्त॑रम्‌ ॥ 9 ॥ 


| इति षष्ठं मण्डलं समाप्तम्‌ | 


